Μεγάλη Τεσσαρακοστή!!! | ΝΕΑ ΠΙΕΡΙΑΣ\nΝηστεία δε σημαίνει μόνο αποχή από κάποια ήδη τροφίμων. Η νηστεία είναι στην ουσία μια πνευματική άσκηση, αλλά και σωματική, κατά την οποία προσπαθούμε ν’ απέχουμε από κάθε αμαρτία, αφιερώνοντας χρόνο κάθε μέρα για προσευχή.\nΠρώτος ο Χριστός μας έδωσε το σωστό παράδειγμα της νηστείας, ο οποίος αφού βαπτίστηκε στον Ιορδάνηποταμό, παρέμεινε για σαράντα ημέρεςστην έρημο. Μας έδειξε πως η νηστεία είναι μια πνευματική αλλά και σωματική άσκηση, για να δυναμώσουμε την πίστη μας, να καθαρίσουμε από κάθε περιττό το σώμα μας και να έρθουμε πιο κοντά στην αγάπη και την πίστη του Θεού.\nΤο κατά Ματθαίον Ευαγγέλιο αναφέρει χαρακτηριστικά: «...όταν δε νηστεύητε, μη γίνεσθε ως οι υποκριταί σκυθρωποί, αφανίζουσιν γαρ τα πρόσωπα αυτών όπως φανώσιν τοις ανθρώποις νηστεύοντες αμήν λέγω υμίν, απέχουσιν τον μισθόν αυτών. Συ δε νηστεύων αλειψαί σου την κεφαλήν και το πρόσωπό σου νίψαι, όπως μη φανής τοις ανθρώποις νησεύων αλλά τω πατρί σου τω εν τω κρυφαίω και ο πατήρ σου ο βλέπων εν τω κρυφαίω αποδώσει σοι...». Δηλαδή, μη νηστεύετε για να σας δουν οι συνάνθρωποί σας, για να σας πουν μπράβο, αλλά να νηστεύετε “κρυφά” για να σας δει ο Κύριος σας και θα σας ανταμείψει.\nΟ Άγιος Ιωάννης ο Χρυσόστομος επισημαίνει σε κείμενό του: «...δείξε μου τη νηστεία σου δια των έργων σου. Αν δεις πτωχό, ελέησέ τον. Αν δεις κάποιο εχθρό σου συμφιλιώσου. Αν δεις φίλο σου να προοδεύει, μην τον φθονήσεις. Διατήρησε τα χέρια σου, τα πόδια σου, τα μάτια σου, τα αυτιά σου, καθαρά από αμαρτίες. Διότι ποιο το όφελος, όταν δεν τρώμε κρέας, όμως κατατρώμε τους αδελφούς μας;..»\nΗ Μεγάλη Σαρακοστή, καθιερώθηκε ως επίσημη νηστεία τον 4ο χριστιανικό αιώνα και παρά το όνομά της αποτελείται από 48 ημέρες.\nΚάθε τέλος της εβδομάδας, αλλά και κάποιες ημέρες μέσα στην εβδομάδα, έχουν καθιερωθεί ως μεγάλες ημέρες για την Ορθοδοξία μας, καθώς έχουν ξεχωριστή σημασία για τον Χριστιανισμό.\nΗ πρώτη Κυριακή των Νηστειών είναι η Μεγάλη Κυριακή της Ορθοδοξίας και γιορτάζουμε την αναστήλωση των αγίων εικόνων από την αυτοκράτειρα του Βυζαντίου Θεοδώρα, το 843 μ.Χ.\nΗ δεύτερη Κυριακή των Νηστειών είναι αφιερωμένη στη μνήμη του Αγίου Γρηγορίου Παλαμά, Αρχιεπισκόπου Θεσσαλονίκης, ο οποίος το 14ο αιώνα υπήρξε μεγάλος διδάσκαλος των ορθοδόξων δογμάτων και πολέμιος των αιρέσεων κατά του χριστιανισμού.\nΗ τρίτη Κυριακή των Νηστειών είναι η Κυριακή της Σταυροπροσκυνήσεως, ημέρα αφιερωμένη στον Τίμιο και Ζωοποιό Σταυρό, το Σύμβολο της πίστης μας. Η ημέρα συμβολίζει τη δύναμη που δίνει ο Τίμιος Σταυρός στους πιστούς να συνεχίσουν τη νηστεία και την εγκράτεια μέχρι την Ανάσταση.\nΗ τέταρτη Κυριακή των Νηστειών είναι αφιερωμένη στη μνήμη του Αγίου Ιωάννη, συγγραφέα της Κλίμακας. Η Κλίμακα (Κλίμαξ) είναι ένα βιβλίο με ομιλίες του Αγίου Ιωάννη, στο οποίο περιγράφει την πνευματική ανάβαση των μοναχών μέσα από την πνευματική άσκηση.\nΗ ημέρα Τετάρτη της πέμπτης εβδομάδας, είναι η Τετάρτη του Μεγάλου Κανόνος. Ο Μεγάλος Κανόνας αποτελείται από 250 τροπάρια, συγγραφέας των οποίων είναι ο Άγιος Ανδρέας. Μέσα σε αυτά τα 250 τροπάρια ο Άγιος Ανδρέας περιγράφει την ιστορία από τους πρωτόπλαστους μέχρι την Ανάληψη του Κυρίου και μας προτρέπει να μιμούμαστε τα καλά και ν’ αποφεύγουμε τα κακά των προγόνων μας.\nΗ Παρασκευή της ίδιας εβδομάδας είναι η ημέρα του Ακάθιστου Ύμνου. Η ημέρα αφιερωμένη στην Παναγία, που υπήρξε πάντα βοηθός των Χριστιανών ανά τους αιώνες. Γιορτάζουμε τα θαύματα και την προστασία που προσέφερε η Παναγία στη Βασιλεύουσα. Έτσι, όλοι εμείς, όρθιοι (ακάθιστοι) υμνούμε και ευχαριστούμε τη Θεομήτορα ψάλλοντας.\nΗ πέμπτη Κυριακή των Νηστειών είναι αφιερωμένη στη μνήμη της Οσίας Μαρίας τηςΑιγυπτίας. Η Οσία Μαρία από 12 ετών ακολουθούσε έκλυτο βίο. Σε ηλικία 30 ετών ήρθε σε επαφή με τον χριστιανισμό και μετανόησε. Έζησε την υπόλοιπη ζωή της ασκητικά στην έρημο. Η ημέρα καλεί όλους τους χριστιανούς ν’ ακολουθήσουν το παράδειγμά της. Να έρθουν πιο κοντά στον Χριστό και να μετανοήσουν.\nΤο Σάββατο πριν τη Μεγάλη Εβδομάδα είναι το Σάββατο του Λαζάρου. Ημέρα αφιερωμένη στο θαύμα της ανάστασης του Λαζάρου από τον Χριστό.\nΗ τελευταία Κυριακή της Μεγάλης Σαρακοστής είναι η Κυριακή των Βαΐων, ημέρα αφιερωμένη στη θριαμβευτική είσοδο του Χριστού στα Ιεροσόλυμα. Την ημέρα εκείνη οι πιστοί τον υποδέχτηκαν με “Βάϊα φοινίκων”, από τα οποία πήρε το όνομά της αυτή η ημέρα.\nΑκολουθεί η Μεγάλη Εβδομάδα, η εβδομάδα των Παθών του Ιησού Χριστού. Κατά το Σύμβολο της Πίστεως «...Τον δι ημάς τους ανθρώπους και δια την ημετέραν σωτηρία κατελθόντα εκ των ουρανών και σαρκωθέντα εκ Πνεύματος Αγίου και Μαρίας της Παρθένου και ενανθρωπήσαντα. Σταυρωθέντα τε υπέρ ημών επί Ποντίου Πιλάτου και παθόντα και ταφέντα. Και αναστάντα την τρίτη ημέρα κατά τας Γραφάς. Και ανελθόντα εις τους ουρανούς, και καθεζόμενον εκ δεξιών του Πατρός...».\nΤη Σαρακοστή δεν σέβονται μόνο οι πιστοί και οι χλιαροί στην πίστη αλλ’ ακόμα και οι άπιστοι, επειδή, πέραν της θρησκευτικής σημασίας της, έχει διατηρηθεί για αμέτρητα χρόνια σαν ζωντανή και συνεχώς ανανεωνόμενη λαϊκή παράδοση που μεταφέρεται από γενιά σε γενιά.\nΣαν παράδοση παρέμεινε αναλλοίωτη στη λαϊκή συνείδηση σαν προάγγελος του Πάσχα και της Ανάστασης που πλησιάζουν…\nΜε τη Σαρακοστή συνειρμικά έρχονται στον νου τα σαρακοστιανά, λιτά και ωφέλιμα εδέσματα, η ασκητική και πνευματική ζωή, η κάθαρση και η απαλλαγή μας από όλα τα περιττά, τα βλαπτικά και τ’ ανούσια.\nΑυτές τις δύσκολες ημέρες που διανύουμε όλοι μας, δεν πρέπει να χάνουμε την πίστη μας προς τον Θεό, όπως δεν έχασε και Εκείνος την πίστη του στους ανθρώπους.\nΑς είναι αυτή η Μεγάλη Σαρακοστή, μια μικρή ανάσταση για όλους μας. Ας μας ελευθερώσει από τα βάσανα μας και ας αναστηλώσει τις ελπίδες μας για ένα καλύτερο αύριο, ελπιδοφόρο, φωτεινό και αναστάσιμο.\n3/11/2019 08:35:00 π.μ.\nΕτικέτες Ελλάδα Επικαιρότητα


ΕΝΔΙΑΦΕΡΟΥΣΕΣ ΕΙΔΗΣΕΙΣ 07/05/2014 - 01:22 | Author: Newsroom\nΣυχνά, και ιδιαίτερα το καλοκαίρι, γίνομαι αποδέκτης ερωτημάτων σχετικών με το αν οι αρχαίοι Έλληνες είχαν υποκατάστατα των σημερινών ψυγείων και ακόμη αν είχαν τη δυνατότητα να ψύχουν τα διάφορα ποτά τους.\nΚαι στα δύο αυτά ερωτήματα η απάντηση είναι θετική.\nΩστόσο ακόμη και η πιο σύντομη ανάπτυξή τους απαιτεί έκταση που ξεπερνά τον περιορισμένο χώρο μιας επιφυλλίδας.\nΈτσι θα περιοριστώ στο δεύτερο ερώτημα, επιφυλασσόμενος σε μια άλλη, ελπίζω επίσης καλοκαιριάτικη, επιφυλλίδα να ασχοληθώ και με το πρώτο.\nΌπως είναι γνωστό, το κατ’ εξοχήν ποτό των αρχαίων Ελλήνων ήταν ο «θείος οίνος». Ανδρες, γυναίκες και παιδιά γεύονταν το ένθεο αυτό ποτό και ιδιαίτερα οι πρώτοι, που συνομιλούσαν και φλυαρούσαν ατέλειωτες ώρες κάθε μέρα στους ανδρώνες πίνοντας κρασί. Οι συμμετέχοντες στις κρασοκατανύξεις αυτές συνήθως δεν έχαναν τη διαύγεια του νου τους επειδή το κρασί που κατανάλωναν ήταν νερωμένο. Σπάνια, και για πολύ συγκεκριμένους σκοπούς, οι αρχαίοι Ελληνες έπιναν ανέρωτο κρασί, «άκρατον οίνον».\nΤο νερό που χρησιμοποιούσαν για το αραίωμα του κρασιού φρόντιζαν να προέρχεται από «σκιαράν παγάν» (πηγή), από «κρήνην αέναον και απόρρυτον» ή από «ψυχρόν φρέαρ». Ετσι μαζί με τη μείξη του κρασιού τους οι αρχαίοι πετύχαιναν συγχρόνως και την ψύξη του. Πολύ διαδεδομένη ήταν και η πρακτική να χρησιμοποιούν και νερό που προερχόταν από λιώσιμο χιονιού, το οποίο, ως γνωστόν, το συντηρούσαν ακόμη και το καλοκαίρι και το εμπορεύονταν.\nΩστόσο είχαν εφεύρει και ιδιαίτερους τρόπους ψύξης του κρασιού. Γύρω στα μέσα του 6ου αι. π.Χ. επινόησαν ένα αγγείο ειδικής κατασκευής που επέτρεπε την ψύξη του οίνου και τη διατήρησή του σε ψυχρή κατάσταση όσο αυτός βρισκόταν αποθηκευμένος σε μεγάλα στενόστομα αγγεία, στους αμφορείς, προτού μεταφερθεί στους κρατήρες. Πιο συγκεκριμένα κατασκεύασαν έναν ειδικό τύπο αμφορέα με κύριο γνώρισμα τα διπλά του τοιχώματα.\nΜε τη βοήθεια των εσωτερικών τοιχωμάτων δημιουργούνταν ο κατ’ εξοχήν χώρος του αγγείου, μέσα στον οποίο έχυναν, από το στόμιό του, το κρασί. Ο χώρος που σχηματιζόταν από τα εξωτερικά τοιχώματα και περιέβαλλε τον εσωτερικό γέμιζε με τη βοήθεια μιας προχοής που βρισκόταν στο πάνω μέρος με ψυχρό νερό ή χιόνι. Ετσι πετύχαιναν τη μόνιμη ψύξη του κρασιού, αφού εύκολα μπορούσαν να ανανεώνουν το ψυκτικό μέσο, όταν αυτό έλιωνε και ζεσταινόταν, με φρέσκο.\nΔιά μέσου μιας οπής που βρισκόταν στο κάτω μέρος του αγγείου απομάκρυναν το ζεστό νερό και στη συνέχεια, σφραγίζοντάς την, έριχναν στον εξωτερικό χώρο του φρέσκο χιόνι ή κρύο νερό. Τέτοια αγγεία, γνωστά στους αρχαιολόγους ως αμφορείς – ψυκτήρες, κατασκευάζονταν στο δεύτερο μισό του 6ου αι. π.Χ. στην Αθήνα, αλλά και σε ένα άλλο μέρος του αρχαίου ελληνικού κόσμου, πιθανόν στο Ρήγιο της Μεγάλης Ελλάδας, στη Ν. Ιταλία. Ανάλογες κατασκευαστικές λεπτομέρειες που πετύχαιναν την ψύξη του κρασιού και γενικότερα υγρών συναντούμε σποραδικά και σε άλλα οινοφόρα αγγεία των αρχαίων Ελλήνων, όπως π.χ. σε οινοχόες.\nΑν όμως ο ρυθμός κατανάλωσης ήταν αργός, τότε το κρασί μέσα στον κρατήρα θα έχανε τη δροσιά του. Ετσι δημιουργήθηκε η ανάγκη να εφευρεθεί ένας άλλος τρόπος που θα εξασφάλιζε μόνιμη ψύξη του κρασιού. Δηλαδή, όταν αυτό θα γέμιζε τα κρασοπότηρα των αρχαίων γλεντζέδων, γνωστά κυρίως ως κύλικες, θα έπρεπε να είναι ακόμη κρύο ή δροσερό.\nΕπινοήθηκε έτσι ένα χαρακτηριστικό μανιταρόσχημο αγγείο, το οποίο, αφού το γέμιζαν με κρασί, το τοποθετούσαν μέσα στον κρατήρα που ήταν γεμάτος με κρύο νερό ή χιόνι. Πετύχαιναν δηλαδή έναν τρόπο ψύξης που θυμίζει αυτόν με τον οποίο σήμερα διατηρούμε κρύο ένα μπουκάλι σαμπάνιας ή κρασιού καθώς το τοποθετούμε μέσα σε δοχείο που περιέχει παγάκια. Το κρασί το αντλούσαν από το στενόστομο μανιταρόσχημο αγγείο, τον ψυκτήρα, όπως ονομαζόταν στην αρχαιότητα, με τη βοήθεια μιας κουτάλας που είχε μακριά λαβή. Το σκεύος αυτό οι αρχαίοι το ονόμαζαν αρύταινα ή κύαθο.\nΕίναι πολύ πιθανό ότι το κρασί στους ψυκτήρες αυτούς ήταν ανέρωτο, οπότε το αραίωμά του γινόταν εκ των υστέρων, μέσα στα ίδια τα κρασοπότηρα, με κρύο νερό που έφερναν με ένα κανάτι, την αρχαία οινοχόη. Ετσι, εκτός από τη μείξη του κρασιού, πετύχαιναν συγχρόνως και την καλύτερη ψύξη του.\nΟτι οι μανιταρόσχημοι ψυκτήρες, οι οποίοι με το ψηλό πόδι και το φουσκωτό σώμα τους «επέπλεαν» μέσα στο κρύο νερό (ή στο χιόνι) του κρατήρα, περιείχαν κρασί είναι σήμερα βέβαιο. Εκτός από ορισμένες σχετικές παραστάσεις, το μαρτυρούν και τρία ιδιόμορφα αγγεία που έγιναν σχετικά πρόσφατα γνωστά στην έρευνα. Πρόκειται ουσιαστικά για τρεις κρατήρες που στο εσωτερικό τους έχουν ενσωματωμένο έναν ψυκτήρα. Δηλαδή, κρατήρας και ψυκτήρας αποτελούν στις περιπτώσεις αυτές ένα ενιαίο κατασκευαστικά σύνολο και γι’ αυτό τα αγγεία αυτά τα αποκαλούμε κρατήρες – ψυκτήρες.\nΣτο κάτω μέρος τους φέρουν προχοή, η παρουσία της οποίας δικαιολογείται μόνο αν δεχθούμε ότι διά μέσου αυτής απομακρυνόταν το ζεστό πια νερό του αγγείου, όταν ανανέωναν το ψυκτικό υλικό του. Επομένως το κρασί υποχρεωτικά πρέπει να βρισκόταν στον ψυκτήρα των αγγείων αυτών. Αλλωστε, δεν υπάρχει καμία αμφιβολία ότι τα αγγεία αυτά είχαν λειτουργία ανάλογη με αυτήν των αμφορέων – ψυκτήρων που είδαμε παραπάνω. Ο τρόπος ψύξης που μόλις περιγράψαμε ήταν σε χρήση για 80 περίπου χρόνια και πιο συγκεκριμένα από το 530 ως το 460/50 π.Χ.\nNews Tag: 2011201220132014ΑΘΗΝΑΓΥΝΑΙΚΕΣΕΛΛΑΔΑ


ΦΟΥΝΤΑΣ: «Τίποτα δεν θα είναι εύκολο» | Protathlima.com\nΤους ποδοσφαιριστές της Ραπίντ εκπροσώπησε ο Ταξιάρχης Φούντας στη συνέντευξη Τύπου ενόψει της ρεβάνς με την Ανόρθωσης:\n«Παρά το καλό αποτέλεσμα στο πρώτο παιχνίδι, αύριο τίποτα δεν θα είναι εύκολο. Φτάσαμε στην Κύπρο, στοχεύοντας και αύριο τη νίκη. Πρέπει να είμαστε πολύ συγκεντρωμένοι από το ξεκίνημα. Δεν προκριθήκαμε ακόμα στον επόμενο γύρο».\nCYPRUSTIMES Test Tester - 09.12.2021 07:16\nΤα ακριβή αίτια θανάτου της θα διαφανούν σε κατοπινό στάδιο


Μπαλογιάννης: "Η απουσία του κόσμου είναι κάτι που στοιχίζει" | mpalakritis.gr\nΜπαλογιάννης: “Η απουσία του κόσμου είναι κάτι που στοιχίζει”\nΟ Κώστας Μπαλογιάννης ήταν από τους παίκτες που ξεχώρισαν στη σημαντική νίκη του ΟΦΗ επί της ΑΕΛ (0-1). Μιλώντας στον ΣΠΟΡ FM 94,6, ο 21χρονος μέσος εξέφρασε την ικανοποίησή του.\n“Στην ομάδα υπάρχει μια συναισθηματική σταθερότητα. Φάνηκε αυτό γιατί μετά την ήττα από τον Απόλλωνα κερδίσαμε χθες. Η ομάδα έχει πάντα το πλάνο της, έχουμε καλές σχέσεις και αυτό είναι το μυστικό. Αντιμετωπίζουμε όλα τα παιχνίδια με τον ίδιο τρόπο, σαν τελικούς.\nΌλες οι αναμετρήσεις είναι δύσκολες στη φετινή Σούπερ Λίγκα. Θεωρώ πως παιχνίδι με παιχνίδι θα γινόμαστε και καλύτεροι. Στόχος μας είναι να φτάσουμε εκεί που ήμασταν πέρσι κι ακόμη πιο ψηλά”, τόνισε.\n“Για μας η έδρα είναι πολύ σημαντική. Η απουσία του κόσμου είναι κάτι που στοιχίζει, αλλά με το πλάνο που έχουμε και τη συνοχή της ομάδας θα ανταποκριθούμε. Έχουμε ένα πολύ καλό ρόστερ, όλοι οι παίκτες είναι ξεχωριστοί και υπάρχει καλός ανταγωνισμός, ώστε ο προπονητής να διαλέγει τους καλύτερους”, πρόσθεσε.


Κίνα: 18 εργάτες νεκροί σε ορυχείο μετά την διαρροή αερίου\nΣε ένα δυστύχημα σε ένα ορυχείο στην επαρχία Χουνάν της Κίνας πέθαναν χθες 18 εργάτες. Αυτό αναφέρουν τα κινεζικά μέσα ενημέρωσης. Όλοι τους έπεσαν θύμα μετά την διαρροή φυσικού αερίου στο ορυχείο που εργάζονταν.\n55 άτομα εργάζονταν στο ορυχείο στην Huangfengqiao.\nΟι διασώστες έσωσαν 37 άτομα, που μεταφέρθηκαν στο νοσοκομείο.


Στόχοι του MOHA – Ερευνητικό Κέντρο MOHA\nΤο Ερευνητικό Κέντρο MOHA, με έδρα την Καβάλα, στο σπίτι της οικογένειας του Μοχάμετ Άλι, αναγνωρίζει στο περιβάλλον του τις ιδιαίτερες επιρροές που έχει από: α) την ιστορία, τη γεωπολιτική θέση και τη φύση, την ομορφιά της πόλης της Καβάλας και της ευρύτερης περιοχής, β) την Ανατολή και τους πολιτισμούς της κατά τη διάρκεια των αιώνων, γ) την Αιγύπτο και τον πολιτισμό της όπως αντανακλάται στην προσωπικότητα του Μοχάμετ Άλι, δ) τη Μεσόγειο και τους πολιτισμούς της.\nΜε βάση τα παραπάνω, οι συγκεκριμένοι στόχοι του MOHA είναι:\nΗ συστηματική μελέτη, η καταγραφή, η τεκμηρίωση και η διάσωση της πολιτιστικής ποικιλομορφίας, η οποία απαντάται στην ευρύτερη περιοχή της Μεσογείου και της Εγγείως Ανατολής.\nΗ μελέτη της ιστορίας και της αλληλεπίδρασης των προ-αναγεννησιακών μεσογειακών πολιτισμών και η επίδρασή τους στην επιστημονική, τεχνολογική και πολιτιστική κληρονομιά του σύγχρονου κόσμου.\nΗ ενημέρωση για την “χιλίων χρόνων χαμένη ιστορία”, από τους Ελληνιστικούς χρόνους έως την Αναγέννηση, και για τη συμβολή των Μουσουλμάνων στην κοινή επιστημονική και τεχνολογική μας κληρονομιά.\nΝα κάνουμε τον κοσμικό Ισλαμικό και τον Δυτικό κόσμο να κατανοήσουν ο ένας τον άλλον, δημιουργώντας κοινωνική συνοχή, πολιτιστική συνείδηση και αμοιβαίο σεβασμό.\nΗ απόδοση φόρου τιμής στον ισλαμικό κόσμο για τα εξαιρετικά του επιτεύγματα.\nΝα προσκαλέσουμε τις κυβερνήσεις να συνειδητοποιήσουν τα κενά στο σχολικό εκπαιδευτικό πρόγραμμα σχετικά με τη συμβολή των Μουσουλμάνων στον πολιτισμό μας.\nΝα ενθαρρύνουμε τους νέους σπουδαστές να δουν την επιστημονική και τεχνολογική καινοτομία ως ένα θετικό και εποικοδομητικό μέσο προσωπικής έκφρασης των πεποιθήσεων και ως διέξοδο στην κοινωνική ή θρησκευτική απομόνωση.\nΝα κατανοήσουν οι πολιτικοί υπεύθυνοι ότι η επιστημονική και τεχνολογική κληρονομιά μπορεί να αποτελέσει γέφυρα μεταξύ των κοινοτήτων, αυξάνοντας έτσι την εσωτερική κοινωνική συνοχή και τον διαπολιτισμικό σεβασμό.\nΝα ενώσουμε τους ανθρώπους ενάντια στη «βία στο όνομα της θρησκείας», υπογραμμίζοντας τη σημασία των κοινών πολιτιστικών οδών.\nLogo του MOHA | Αποκατάσταση του Ιμαρέτ


Χανιά: Προσαγωγή ζωγράφου! | Ημεροδρόμος\nΟι ζωγραφιές της έχουν πάντα μηνύματα, αγάπης προς το περιβάλλον, φιλοζωίας, αλληλεγγύης, ελπίδας, ισότητας, δικαιοσύνης. Οπτικοποιεί συναισθήματα, ιδέες και αξίες που σπανίζουν στις μέρες μας. Ζωγραφικά έργα της εκτός από την οδό Κορνάρου και Σφακίων ή δρόμους στο κάτω Κουμ Καπί, θα δει κάποιος και στην Ογκολογική Κλινική του Νοσοκομείου Χανίων, στη Μονάδα Νεογνών, στη Νεφρολογική κλινική κ.α.\nΟι ζωγραφιές της είναι μια προσφορά στην πόλη, όπως λέει η ίδια, αφού γίνονται με δικά της έξοδα σε υλικά και προσωπικό χρόνο. Ωστόσο προχθές μοτοσυκλετιστές της ομάδας ΔΙΑΣ, της Αστυνομικής Διεύθυνσης Χανίων, προσήγαγαν στο Αστυνομικό Μέγαρο την κα Βάσω έπειτα από καταγγελία πολίτη πως στερείται έγγραφης άδειας να ζωγραφίζει σε δημόσιους χώρους και την κατηγορία ότι κάνει… γκράφιτι.\nΕτσι δικυκλιστές της Αστυνομίας, την Τετάρτη μπήκαν στον χώρο του Εθνικού Σταδίου Χανίων όπου αυτό το διάστημα η κα Βάσω ζωγραφίζει εσωτερικό τοίχο του γηπέδου με την άδεια της Διοίκησης και την προσήγαγαν μαζί με τον μηνυτή της στο Αστυνομικό Τμήμα.\n«Το γράμμα του νόμου…» Αφού ζητήσαμε να μας διηγηθεί το περιστατικό, η κα Βάσω ανέφερε τα εξής:«Είχα δείξει τα σχέδια στον κ. Κουβάτσο, πρόεδρο του Εθνικού Σταδίου και του αρέσανε, έτσι μου ζήτησε να ζωγραφίσω έναν εσωτερικό τοίχο του σταδίου, από την πλευρά του πεζόδρομου της Κοραή, μια στροφή περίπου 30 μέτρα. Όμως το μεσημέρι της Τετάρτης ήρθανε οι δικυκλιστές της Αστυνομίας, και περικύκλωσαν το χώρο – φοβήθηκαν ότι θα το σκάσω- μου ζήτησαν στοιχεία, ρώτησαν αν έχω άδεια και με προσήγαγαν -μαζί με το μηνυτή μου- μες το περιπολικό, στο αστυνομικό τμήμα. Τους εξήγησα ότι είχα άδεια της Διοίκησης, ενημερώθηκε ο ανώτερός τους (αξιωματικός) και τους είπε να με προσαγάγουν. Οταν ενημέρωσα τον πρόεδρο του Σταδίου κ. Κουβάτσο, εκείνος μίλησε στους Αστυνομικούς αλλά του ζήτησαν την άδεια εγγράφως. Είχε γίνει καταγγελία για κάποιαν/κάποιον που κάνει γκράφιτι στο Στάδιο» μας είπε εμφανώς στεναχωρημένη η κα Βάσω και πρόσθεσε πως, σύμφωνα με τον μηνυτή της, θα πρέπει να τηρείται το “γράμμα του Νόμου” και δεν επιτρέπονται… γκράφιτι σε δημόσιους χώρους.\nΜόνο που η κυρία Βάσω δεν κάνει γκράφιτι και οι ζωγραφιές τις οποίες φιλοτεχνεί εθελοντικά, γίνονται με τη συναίνεση των ιδιοκτητών και υπευθύνων σε δημόσια ή ιδιωτικά κτήρια. «Στεναχωρήθηκα πολύ με αυτό που έγινε. Καλό είναι κάποιος να είναι ενεργός πολίτης αλλά όταν βλέπει πως υπάρχει η άδεια των αρμοδίων, γιατί να συμβαίνει αυτό; Εγώ εθελοντικά προσφέρομαι, δεν πληρώνομαι για τίποτε. Ακόμη και τα χρώματα γίνονται με δικά μου έξοδα, για όλες τις ζωγραφιές που κάνω στους δρόμους, στο νοσοκομείο και εδώ στο γήπεδο. Κανείς δεν μου έχει δώσει τίποτα. Εγώ θέλω μόνο να προσφέρω στην πόλη μου» ανέφερε χαρακτηριστικά η κα Βάσω.\n(Επισκέψεις: 960 φορές, όπου 5 ημερήσιες)\nΕτικέτες: ΖΩΓΡΑΦΟΣ ΣΥΛΛΗΨΗ ΧΑΝΙΑ


Domain στα Ελληνικά - Σελίδα 2 - freestuff.gr\nΕγγραφή: 31 Οκτ 2009 08:50\nΔημοσίευση από manuso1 » 31 Οκτ 2009 08:55\nmariosal έγραψε: Μειονεκτήματα domain name με ελληνικούς χαρακτήρες:\nΓια να μπει κάποιος στη σελίδα πρέπει να έχει ελληνικά στο πληκτρολόγιο\nΚαι νομίζω ότι οι μηχανές αναζήτησης υποστηρίζουν μόνο λατινικούς χαρακτήρες\nΤο ίδιο νομίζω και για τους servers\nNa rotiso kati re paidia?\nTo .gr tha minei se latinikous xaraktires?\nDiladi kapoios tha prepei na allazei kai glossa grafontas to URL?\nΔημοσίευση από Giannis78 » 31 Οκτ 2009 11:28\nnai to .gr paramenei .gr\nΔημοσίευση από yannakis » 03 Νοέμ 2009 23:20\nkorgr έγραψε: Domain με ελληνικα = πεταμενα λεφτα!\nΓιατί φίλε korgr;\nΕιδικά τώρα πού αποφασίστηκε η δημιουργία τών IDN cctld;\nΔημοσίευση από korgr » 04 Νοέμ 2009 00:41\nΣε οσους αρεσουν ας τα παρουν...\nΔεν ξερω πως και τι θα ισχυει απο εδω και περα, αλλα μεχρι τωρα ηταν δραμα. Ποιος θα καθοταν να αλλαζει πληκτρολογια 2 φορες για να γραψει μια διευθυνση.\nΔημοσίευση από manuso1 » 04 Νοέμ 2009 08:05\ndiladi re paidia to gr tha ginei .γρ?\nΔημοσίευση από Giannis78 » 04 Νοέμ 2009 09:40\nmanuso1 έγραψε: diladi re paidia to gr tha ginei .γρ?\noxi .gr tha einai.\nΔημοσίευση από manuso1 » 04 Νοέμ 2009 19:43\nΠολύγλωσσο το Ίντερνετ\nΕγκρίθηκε από την ICANN η χρήση και μη λατινικών χαρακτήρων σε πλήρη domain names.\nΠολύγλωσσο γίνεται το Internet από τις 16 Νοεμβρίου, καθώς η ρυθμιστική αρχή για τις διαδικτυακές διευθύνσεις ICANN (Internet Corporation for Assigned Names), ενέκρινε την Παρασκευή τη χρήση και μη λατινικών χαρακτήρων σε πλήρη domain names (δηλαδή θα μπορούν να αντικατασταθούν τα. gr,. com,. jp κτλ, τα οποία μέχρι σήμερα αποτελούνται από λατινικούς χαρακτήρες, αριθμούς ή/και παύλα).\n«Η αλλαγή αυτή είναι απαραίτητη όχι μόνο για το 50% των χρηστών του Ίντερνετ παγκοσμίως, αλλά για πολύ περισσότερους, οι οποίοι θα αυξάνονται όσο η χρήση του Ίντερνετ εξαπλώνεται» συμπλήρωσε.\nwww.kathimerini.gr με πληροφορίες από BBC, ΣΚΑΙ\nΔημοσίευση από fiskilis » 05 Νοέμ 2009 08:15\nmanuso1 έγραψε: Πολύγλωσσο το Ίντερνετ\nμην δινετε σημασια !\nΔημοσίευση από gvard » 16 Νοέμ 2009 16:07\nfiskilis έγραψε: Bλακιες ασχετων\nΚαλό είναι να μην μιλάμε αν δεν είμαστε 100% σίγουροι. Οι ενημερωμένοι hosters το γνωρίζουν ήδη αυτό (καθώς έχει γίνει και νύξη από την EURid να πάρει το .ευ (εψιλον υψιλον) για την Ελλάδα).\nΔημοσίευση από fiskilis » 16 Νοέμ 2009 16:40\ngvard έγραψε: Καλό είναι να μην μιλάμε αν δεν είμαστε 100% σίγουροι.\nγια να το λες εσυ κατι θα ξερεις περισσοτερο απο εμας\nαλλα παλι το βρησκω αχρηστο αυτο καθως ενα τετοιο domain απευθυνεται μονο στην εσωτερικη αγορα\nΔημοσίευση από gvard » 16 Νοέμ 2009 16:43\nΤι εννοείς "για να το λές εσύ κάτι περισσότερο θα ξέρεις από εμάς"; Κάνε click στο URL να δεις οτι ανοίγει, δεν είναι κάτι που πρέπει να βασιστείς σε εμένα, δίνω παράδειγμα που παίζει.\nΔημοσίευση από manuso1 » 16 Νοέμ 2009 18:26\ngvard έγραψε: Τι εννοείς "για να το λές εσύ κάτι περισσότερο θα ξέρεις από εμάς"; Κάνε click στο URL να δεις οτι ανοίγει, δεν είναι κάτι που πρέπει να βασιστείς σε εμένα, δίνω παράδειγμα που παίζει.\nΞερεις αν μπορουμε να κατοχυρωσουμε καπου ονοματα στα ελληνικα, ή ποτε θα μπορουμε?\nΔημοσίευση από gvard » 16 Νοέμ 2009 19:21\nΑν εννοείς όνομα με ελληνικούς χαρακτήρες αλλά λατινικό το tld (πχ .com .net .org .gr) γίνεται ήδη, θα πρέπει να απευθυνθείς στον καταχωρητή σου. Αν εννοείς πλήρη ελληνικά ονόματα (πχ http://παράδειγμα.δοκιμή/ ) θα πρέπει να περιμένεις μέχρι να ανακοινωθούν τα tld που θα δημιουργηθούν.\nΔημοσίευση από yannakis » 25 Νοέμ 2009 19:52\nΚατ' αρχάς, εάν χρησιμοποιείς Opera δέν χρειάζεται νά αλλάξης πληκτρολόγιο γιά νά γράψης τήν διεύθυνση.\nΕπί πλέον, αυτό πού εγκρίθηκε από τόν ICANN τώρα, στήν ουσία ξεπερνάει τό πρόβλημα πού αναφέρεις αφού καί τό tld θά είναι IDN, οπότε δέν χρειάζεται αλλαγή πληκτρολογίου.\nΔημοσίευση από korgr » 25 Νοέμ 2009 20:17\nyannakis έγραψε: Κατ' αρχάς, εάν χρησιμοποιείς Opera δέν χρειάζεται νά αλλάξης πληκτρολόγιο γιά νά γράψης τήν διεύθυνση.\nΟσον αφορα το πρωτο ελπιζω να καταλαβαινεις πως ειναι ενα πολυ "αδυναμο" επιχειρημα, αφου ειναι πολυ μικρα τα ποσοστα των χρηστων που χρησιμοποιουν Opera.\nΓια το δευτερο δεν αντιλεγω, αλλωστε ειπα πως ηταν δραμα μεχρι τωρα. Στο μελλον θα δουμε...\nΑπο την αλλη αν φτασουμε να εχουμε αμετρητους συνδυασμους επιλεγοντας custom ονομασιες και για το basename αλλα και για το extension (αν ισχυσει τελικα), τουλαχιστον θα ελθει το τελος των domainers (εννοω πως οτι και να κανουν κατι καλο παντα θα βρισκεις ελευθερο)


macedoinearchiv: Τα χάλια του Χριστόφια\nΗ δουλική αντιμετώπιση της παραβίασης των κυριαρχικών μας δικαιωμάτων.\nΤου Βία Λειβαδά\nΌταν μια κυβέρνηση παρασιωπά τις επεμβάσεις μιας εχθρικής χώρας στα κυριαρχικά της δικαιώματα και προσπαθεί να δικαιολογήσει τον εχθρό για τις πράξεις του από φόβο μη τον προκαλέσει, είναι σαν να του δίνει σιωπηρά το δικαίωμα μεγαλύτερης παραβίασης. Αυτό συμβαίνει αυτή τη στιγμή στη Κύπρο.\nΤα τουρκικά ερευνητικά πλοία πετρελαίου έχουν προσεγγίσει ένα από τα δεκατέσσερα οικόπεδα της Κύπρου για υδρογονάνθρακες και άρχισε έρευνες. Πώς ανταποκρίθηκε η κυβέρνηση Χριστόφια σ΄ αυτή τη σκανδαλώδη επέμβαση των κυριαρχικών μας δικαιωμάτων; Με όση μεγαλύτερη δουλοπρέπεια μπορούσε, γινόμενος σκουπίδι στις ορέξεις της Τουρκίας, εξευτελίζοντάς μας σαν λαό, ενεχυριάζοντας την ακεραιότητα της χώρας μας, την ασφάλεια μας αλλά και την αξιοπρέπεια μας ως λαού.\nΔηλώνει λοιπόν η κυβέρνηση ότι η Τουρκία «έκανε απλά μια έρευνα χωρίς να αρχίσει έργα εξόρυξης υδρογονανθράκων και έφυγε. Αυτό ήταν λοιπόν, δεν συνέβη τίποτε για την κυβέρνηση, ούτε παραβίαση των κυριαρχικών μας δικαιωμάτων στην υφαλοκρηπίδα της Κύπρου, ούτε καν εχθρική πράξη! «Διαμαρτυρηθήκαμε, λέει κάποιος επίσημος, δια της διπλωματικής οδού»! Τώρα μάλιστα, τρομοκρατήσαμε την Τουρκία και δεν θα το επαναλάβει, πρέπει ασφαλώς να έχει θιγεί από την «δυναμική αντίδρασή» μας.\nΓελοίες καταστάσεις. Σαν να προσκαλούμε την Τουρκία να επαναλάβει την παραβίαση αφού δεν υπάρχει καμία αντίδραση από μια δουλοπρεπή κυβέρνηση, που αρνείται να αγωνισθεί και βρίσκει πάντα τη λύση στην υποχώρηση έναντι του εχθρού. Η Τουρκία συνεχώς προκαλεί και παραβιάζει τα δικαιώματά μας και ο πρόεδρος (υπάρχει άραγε;) σιωπά, μήπως ενοχλήσει την ενταξιακή πορεία της Τουρκίας. και τις εντολές της Βρετανικής πολιτικής από την οποία εξαρτάται πλήρως\nΝα τι έπρεπε να κάνει: να καταγγείλει αμέσως την Τουρκία για τις παραβιάσεις των κυριαρχικών δικαιωμάτων της Κυπριακής Δημοκρατίας στην Ε.Ε. στα Ηνωμένα Έθνη, στα κοινοβούλια όλων των χωρών, στις οργανώσεις Ελλήνων αποδήμων και όπου αλλού. Να διακόψει αμέσως τον διάλογο και να απαιτήσει από την Τουρκία να ανακαλέσει όλες τις εχθρικές της πράξεις και να προειδοποίηση για το βέτο στην ενταξιακή της πορεία μέχρι τη σωστή λύση του Κυπριακού. Χρειάζεται ένα τολμηρό ηγέτη για να υιοθέτηση τέτοια στάση, όχι ηττημένες και δουλοπρεπείς μαριονέτες, που περιμένουν οδηγίες από τους Άγγλους.\nΑπό την άλλη αυτός ο ακατονόμαστος ουραγός της δουλοπρέπειας, Γ. Ιακώβου., επισκέπτεται το λιμανάκι των Κοκκίνων και δηλώνει με την μεγαλύτερη αφέλεια που μπορούσε να φαντασθεί κανείς, ότι οι Τούρκοι δεν εκβαθύνουν το λιμανάκι άλλα το καθαρίζουν από τα φύκια! Με τον τρόπο που το έλεγε σαν να ευχαριστούσε την Τουρκία για τη βοήθεια που δίδει στη Κύπρο καθαρίζοντας το λιμανάκι!\nΟ καθαρισμός του λιμανιού έγινε σαν προετοιμασία για τον πόλεμο που ετοιμάζει η Τουρκία ενάντια στον Ελληνικά και κυπριακό χώρο. Ήδη έχει απομονώσει το Καστελλόριζο, παραβιάζει τον εναέριο χώρο του Αιγαίου πετώντας σε χαμηλό ύψος βομβαρδίζοντας τα νησιά και προβαίνει σε όλο και χειρότερες προκλήσεις. Το λιμανάκι εκβαθύνετε για να χρησιμοποιηθεί από τα τούρκικα πολεμικά πλοία κατά τον πόλεμο που ετοιμάζει. Κι ο κ. Ιακώβου ευχαριστεί την Τουρκία γι αυτό και προσπαθεί να αποκοιμίσει τον λαό από τον επερχόμενο κίνδυνο.\nΚάθε αξιοπρεπής άνθρωπος και κάθε πατριώτης αισθάνεται αηδία για την κατάντια των κυβερνώντων. Οι συνομιλίες έχουν ήδη σταματήσει και δεν υπάρχει καμία προοπτική να προχωρήσουν. Φοβούνται μήπως χαλάσει το ωραίο κλίμα των συνομιλιών; Ποιόν κοροϊδεύει ο πρόεδρος με αυτές τις ανοησίες, αφού όλοι γνωρίζουμε πολύ καλά πως δεν υπάρχει περίπτωση επιτυχίας και πρέπει να αναμένει ισχυρότατες πιέσεις πάνω στη πλευρά μας να υπαχθούμε στις απαιτήσεις της Τουρκίας όπως τις έχει καθορίσει. Μόνο ο αιθεροβάμων πρόεδρος αναμένει θαύματα από μια χαμένη υπόθεση που αποβαίνει σε βάρος μας.\nΑναρτήθηκε από wolf στις 1:28 μμ\nΑναρτήθηκε από Β.Bimbo( PR Profil ) στις 10:48 μ.μ.


Π. Στέλλας: Της Θεσσαλονίκης τα ιερά - Karfitsa.gr\n11 Δεκεμβρίου 2019, 03:09\n16 Μαΐου 2019, 16:30\nΠάντα ένιωθα αποστροφή για την συμπεριφορά πολλών πολιτικών προεκλογικά. Έλεγα και εγώ, όπως και όλοι μας: «Καλά τώρα που είναι εκλογές μας θυμηθήκατε;» Αυτό είναι το ένα. Οι υποσχέσεις που έδιναν, από την εποχή του Μαυρογιαλούρου μέχρι σήμερα, ότι θα αλλάξουν το κράτος, την κοινωνία, την πόλη. Αυτό είναι το δεύτερο.\nΤου ΠΕΡΙΚΛΗ ΣΤΕΛΛΑ*\nΤώρα βρίσκομαι στην ίδια θέση. Του υποψήφιου δημοτικού συμβούλου. Δεν θα μπορούσα λοιπόν αυτά που έβλεπα και αποδοκίμαζα, να τα κάνω και εγώ τώρα. Δεν υποσχέθηκα και δεν υπόσχομαι τίποτα. Μόνο δύο πράγματα λέω δημόσια αλλά και σε όλες τις συναντήσεις μου με τον κόσμο εδώ και δύο μήνες περίπου. Ότι εάν εκλεγώ θα μου δοθεί-δεν ξέρω από ποιο μετερίζι- η ευκαιρία να βοηθήσω από μία άλλη θέση στην πόλη μου. Αυτό είναι το πρώτο. «Εάν θεωρείς ότι αξίζω την ψήφο σου και εκτιμάς ότι μπορώ να προσφέρω στην πόλη ψήφισε με». Αυτό είναι το δεύτερο.\nΛυπάμαι πολύ που συνδυασμοί, υποψήφιοι και ορισμένα Μέσα ενημέρωσης έχουν ποδοσφαιροποιήσει τις δημοτικές εκλογές. Σπέκουλα και λάσπη. Ο υποψήφιος δήμαρχος του συνδυασμού μας Νίκος Ταχιάος, δεν θέλει να γίνει το γήπεδο του ΠΑΟΚ και πολλά άλλα χτυπήματα κάτω από τη μέση. Συμβαίνει πάντοτε. Λυπάμαι (λέει ο ποιητής) τους ανθρώπους που με καταλερωμένη τη φωλιά τους, πασχίζουν τώρα να βρουν λεκέδες στην δική σου.\nΕίναι άνθρωπος του Μαρινάκη, διαδίδουν, χωρίς ήθος, αξιοπρέπεια και ντροπή.\nΚαταρχήν, εποικοδομητική κριτική διάθεση πρέπει να υπάρχει πάντα και απέναντι σε κάθε υποψήφιο. Είτε τη πιστεύεις, είτε όχι. Αυτό είναι το υγιές. Τυφλή εμπιστοσύνη δεν πρέπει να δείχνεις σε κανένα. Από κοντά και να παρακολουθείς. Απλά το ύποπτο είναι να ασκείς κακόπιστη κριτική και να δημιουργείς προβλήματα εκεί που δεν υπάρχουν. Το πρώτο πράγμα που μου ζήτησε να ασχοληθώ ο Νίκος Ταχιάος, με την ιδιότητα του συντονιστή της επιτροπής αθλητισμού του συνδυασμού, ήταν το θέμα του γηπέδου του ΠΑΟΚ, το οποίο φυσικά δεν μπορεί να σταματήσει κανείς. Θα γίνει. Και το δεύτερο θέμα το πάρκο της Νέας Ελβετίας για να λυθούν και πολλά προβλήματα του Άρη.\nΜέσα από τη δημοσιογραφία και μετά από 40 χρόνια περίπου διαδρομής αλλά και μια ολόκληρη ζωή σε αυτή τη πόλη, νιώθω πως… «Όσα ζήσαμε μαζί αυτά τα χρόνια είναι αιώνια και ακριβά. Είναι αγάπη και τιμή και εμπιστοσύνη και γαλήνη στην καρδιά».\nΤης Θεσσαλονίκης τα ιερά. Χωρίς καμία άλλη επεξήγηση. Είτε με διαβάζει αυτή τη στιγμή ο νέος 17χρονος ψηφοφόρος, είτε ένας 95χρονος.»Κανείς δεν μένει χωρίς πατρίδα όσο υπάρχει η Θεσσαλονίκη», έγραψε ο Νικηφόρος Χούμνος τον 14ο αιώνα.\nΨυχή γραμμένη και πατρίδα μου για πάντα.\n* Ο Π. Στέλλας είναι υποψήφιος δημοτικός σύμβουλος με τον συνδυασμό «Θεσσαλονίκη Υπεύθυνα» του Νίκου Ταχιάου\nΔήμητρα Καμπουράκη: Θέλω να ζούμε σε μια πόλη ανθρώπινη


Όταν της μιλάς, τα λόγια σου να είναι αρσενικά, ντόμπρα και σταράτα. - NewSide.gr\nΌταν της μιλάς, τα λόγια σου να είναι αρσενικά, ντόμπρα και σταράτα.\nΑν την αγαπάς…\nΝα της μιλάς!\nΌσα νιώθεις, ότι αισθάνεσαι και σε κυριεύει, να της το λες.\nΝα μην ντρέπεσαι και να μην θεωρείς δεδομένο τίποτα, δεδομένη αγάπη και σίγουρος έpωτας είναι μόνο ο φανερωμένος, ο δηλωμένος και ο θαρραλέος.\nΝα την κάνεις να “πεθαίνει” στα λόγια σου, να ηχούν οι λέξεις σου σαν τραγούδι αισθησιακό, σαν μπαλάντα στην ψυχής της.\nΝα φτάνουν οι κουβέντες σου σαν χάδι στο κορμί της, σαν αγκαλιές σφιχτές και κυρίαρχες. Δεσποτικά να είναι τα λόγια σου και απόλυτα. Σαν κύματα στα αυτιά της να φτάνουνε τα λόγια σου, να παίζει σαν παιδάκι η ψυχή της.\nΝα την δείχνεις και να την λες την αγάπη σου για εκείνη, να κόβονται τα ποδιά της σε κάθε σ’ αγαπώ σου, να έχουνε φωνή, να κάνουν φασαρία και να την ξεκουφαίνουν. Να την δείχνεις σου λέω και να την λες την αγάπη σου και να μην της αφήνεις καμιά αμφιβολία.\nΝα της τον δείχνεις και να τον δηλώνεις τον έpωτα σου, υπεύθυνα και αδιαπραγμάτευτα. Να της το δείχνεις και να το δηλώνεις ότι την θέλεις, ότι είναι το κορμί της αυτό που λαχταράς, ότι είναι η φωτιά σου που σε καίει. Να της το λες!\nΝα την κοιτάς στα ματιά και να της λες πόσο σου αρέσει και ποσό τυχερός είσαι που την έχεις, πόσο ευλογημένος νοιώθεις κοντά της.\nΝα την κοιτάς κατάματα και να της λες ότι είναι η ζωή σου, ότι λατρεύεις το κάθε τι πάνω της, το κάθε ελάττωμα της, την κάθε αναποδιά της.\nΝα της λες αστεία για να την κάνεις να σου γελάει και όταν σου γελάει, να μην της κρύβεις ποσό σου αρέσει, πως είναι το χαμόγελο, αυτό που την στολίζει.\nΝα της το λες σε κάθε ευκαιρία ποσό όμορφη μοιάζει στα ματιά σου και πως φωτίζει τα πάντα γύρω σου.\nΝα την φωνάζεις τη συγνώμη σου, σε κάθε λάθος σου που την πλήγωσε, σε κάθε λάθος σου που ήτανε αιτία να πονέσει.\nΝα είναι η καλημέρα σου η πρώτη σου κουβέντα, για να την συντροφεύει μαζί με τον καφέ της.\nΝα είναι η καληνύχτα σου αυτή που την σκεπάζει, σαν πέφτει στο κρεβάτι της για να σε ονειρευτεί.\nΝα διώχνεις με τα λόγια σου τους φόβους της ψυχής της και να την αγκαλιάζουν, ποτέ να μην φοβάται.\nΝα φεύγουν τα σκοτάδια της, τα λόγια σου να φέγγουν, να ντρέπονται οι βροχές της, να γίνονται λιακάδες.\nΝα της μιλάς για όνειρα και σε όλα να ΄ναι μέσα!\nΝα της το λες, ότι είναι η θάλασσα σου, που εκεί θες να αρμενίζεις. Πως είναι το καλοκαίρι σου που όλο θα αγαπάς. Ότι είναι το λιμάνι σου που πάντα θα αράζεις. Ότι είναι ο ουρανός, που ανάβουνε τα αστέρια σου, που ταξιδεύει ο ήλιος σου, που ανοίγεις τα φτερά σου.\nΝα έχουν βάρος τα λόγια σου, να είναι αρσενικά, να είναι ντόμπρα και σταράτα, να έχουν αλήθειες και αγάπη.\nΝα συνοδεύονται από πράξεις τα λόγια σου, να είναι όμορφα και ολόκληρα, αλλά όχι κούφια.\nΑν την αγαπάς, να της μιλάς.\nΑν θες να είσαι ο ένας της, να της μιλάς.\nΑν θες να της αξίζεις, να της μιλάς σου λέω.\nΑν θες να ξεχωρίζεις απ΄τα αντράκια του σωρού…


Βόλος για Κούγια: «Ελπίζουμε να μην αποσύρει την υποψηφιότητά του λόγω της σίγουρης ήττας του» - thetimes.gr\nΒόλος για Κούγια: «Ελπίζουμε να μην αποσύρει την υποψηφιότητά του λόγω της σίγουρης ήττας του»\nΕπίθεση προς τον Αλέξη Κούγια εξαπέλυσε μέσω ανακοίνωσής της η ΠΑΕ Βόλος με αφορμή την υποψηφιότητα του ιδιοκτήτη της ΑΕΛ για την προεδρία της Λίγκας.\nΣυγκεκριμένα, καλεί τον Κούγια να μην κάνει πίσω λόγω της σίγουρης ήττας του, όπως χαρακτηριστικά αναφέρει, αλλά να εμμείνει στην απόφασή του «ώστε να αντιληφθεί όλο το Πανελλήνιο ποιες ομάδες είναι τα πραγματικά παραρτήματα και ποιες όχι».\n«Με ιδιαίτερο ενδιαφέρον ενημερωθήκαμε μέσω επίσημης ανακοίνωσης, ότι ο μεγαλομέτοχος της ΑΕΛ κ. Αλέκος Κούγιας θα είναι υποψήφιος για την προεδρία της Σούπερ Λίγκας.\nΘα θέλαμε να παρακαλέσουμε τον κ. Αλέκο Κούγια, να εμμείνει στην απόφασή του αυτή και να μην αποσύρει την υποψηφιότητά του λίγο πριν από τις εκλογές της Σούπερ Λίγκας λόγω της σίγουρης ήττας του, ώστε να αντιληφθεί όλο το Πανελλήνιο ποιες ομάδες είναι τα πραγματικά παραρτήματα και ποιες όχι.\nΝομική ανακωχή ανάμεσα σε Αλαφούζο – Δώνη\nΧαριστέας : «Κύριο πρόβλημα να λυθεί το BAN αλλά και να ψάξουμε τι ενέργειες έγιναν»


BMW - Διαθέσιμα στην Ελλάδα τα Ηλεκτρικά Ποδήλατα της, και με επιδότηση - BIKEIT!\nΠαρασκευή, 23 Οκτωβρίου 2020 12:47\nΤα νέα BMW Active Hybrid E-Bike και BMW Urban Active Bike διατίθενται πλέον στην Ελληνική αγορά, ενώ επιδοτούνται μέσω του προγράμματος "Κινούμαι Ηλεκτρικά".\nΜε το νέο BMW Active Hybrid E-Bike, η συλλογή BMW Lifestyle συνεχίζει την επιτυχημένη ιστορία της συλλογής BMW Bikes και αποδεικνύει για μία ακόμα φορά πώς η καινοτόμα τεχνολογία και η προηγμένη σχεδίαση μπορούν να συνδυαστούν με μία αισθητικά ελκυστική συνολική φιλοσοφία.\nΤο BMW Active Hybrid Ε-Βike διαθέτει ένα σημαντικά εξελιγμένο κινητήριο σύνολο, το οποίο διακρίνεται για τη μεγάλη ισχύ του. Το προηγμένο ηλεκτρικό μοτέρ της Brose ενεργοποιείται όποτε ο αναβάτης χρειάζεται υποβοήθηση στα πετάλια. Με ισχύ 250 W και ροπή 90 Nm, το μοτέρ προσθέτει δύναμη και βελτιώνει την ευελιξία για την οποία είναι πασίγνωστη η BMW. Το BMW Active Hybrid E - Bike μπορεί να διανύσει πολλά χιλιόμετρα με μία φόρτιση, χάρη στο μοτέρ Brose Drive S Alu και τη μπαταρία ιόντων λιθίου 600 Wh.\nΚατά συνέπεια, η BMW προσφέρει το κατάλληλο ηλεκτρικό ποδήλατο για κάθε χρήση, είτε το ζητούμενο είναι οι επιδόσεις είτε το υψηλό επίπεδο άνεσης.\nΣυνιστώμενες τιμές λιανικής του κατασκευαστή για τα ηλεκτρικά Ποδήλατα BMW\nΓια περισσότερες πληροφορίες επικοινωνήστε με το δίκτυο της BMW ΕΔΩ.\nΤελευταία τροποποίηση στις Παρασκευή, 23 Οκτωβρίου 2020 15:30\nΕπίσκεψη του Υπουργού Περιβάλλοντος και Ενέργειας στην ΓΚΟΡΓΚΟΛΗΣ Α.Ε.\nHagon cartridge μπροστινού για μοτοσυκλέτες BMW της R-σειράς\nΠερισσότερα σε αυτή την κατηγορία: « Aprilia RS 660 - Τα επίσημα αξεσουάρ KTM 890 Adventure R Rally - Σε περιορισμένο αριθμό στην Ελλάδα, προλάβετε το! »


ΠΡΟΤΥΠΟ ΕΝΤΥΠΟ ΓΙΑ ΟΑΕΔ - ΚΑΤΑΣΤΑΣΗ ΕΡΓΑΖΟΜΕΝΩΝ ΣΕ ΠΡΟΓΡΑΜΜΑ ΔΙΑΤΗΡΗΣΗΣ 200,000 ΘΕΣΕΩΝ ΕΡΓΑΣΙΑΣ - Σελίδα 2 - Θέματα ΟΑΕΔ - επιδομάτων ανεργίας - Κοινότητα Λογιστών Βήμα συζητήσεων\nΞεκίνησε από karn, Ιαν 29 2011 02:29 μμ\nPlease log in to reply 22 απαντήσεις σε αυτό το θέμα\nΚαταχωρήθηκε 11 Αύγουστος 2011 - 03:51 μμ\n440 Δημοσιεύσεις: ΠΡΟΤΥΠΟ ΕΝΤΥΠΟ ΓΙΑ ΟΑΕΔ - ΚΑΤΑΣΤΑΣΗ ΕΡΓΑΖΟΜΕΝΩΝ ΣΕ ΠΡΟΓΡΑΜΜΑ ΔΙΑΤΗΡΗΣΗΣ 200,000 ΘΕΣΕΩΝ ΕΡΓΑΣΙΑΣ\nΈχω δημιουργήσει και εγώ ένα εργαλείο σε Excel για συμπλήρωση των απαιτούμενων δικαιολογητικών που υποβάλλουμε στον ΟΑΕΔ για τα προγράμματα των 200.000 θέσεων κλπ το οποίο και ανεβάζω. Είναι σε Excel 1997-2003, είναι προστατευμένο για να μην τροποποιηθεί από λάθος, αλλά όποιος θέλει κωδικούς για αποπροστασία ας μου στείλει π.μ. να τους δώσω. Είναι για απασχόληση χωρίς επικουρικά, με επικουρικά δεν προλαβαίνω ακόμα.Άπλα συγχαρητηρία έστω και μεταχρονολογημένα , το ecxelaki είναι πρώτο !!!Σε ευχαρίστω !!!\nΚαταχωρήθηκε 02 Νοέμβριος 2011 - 06:13 μμ\n1.407 Δημοσιεύσεις: Gender:Female\nΠΡΟΤΥΠΟ ΕΝΤΥΠΟ ΓΙΑ ΟΑΕΔ - ΚΑΤΑΣΤΑΣΗ ΕΡΓΑΖΟΜΕΝΩΝ ΣΕ ΠΡΟΓΡΑΜΜΑ ΔΙΑΤΗΡΗΣΗΣ 200,000 ΘΕΣΕΩΝ ΕΡΓΑΣΙΑΣ\nΠοιά λεφτά περιμένετε να πάρετε? Αφού έχετε ήδη πληρώσει λιγότερες εισφορές στο ΙΚΑ. Αυτό το πρόγραμμα έχει αυτό το καλό, οτι δεν περιμένεις να πάρεις τα λεφτά από τον ΟΑΕΔ , αλλά πληρώνεις λιγότερα στο ΙΚΑ (τις εργοδοτικές εισφορές των επιδοτούμενων) και τα βρίσκουν μεταξύ τους ΙΚΑ και ΟΑΕΔ. Βέβαια τα χαρτιά γίνονται κανονικά και το τιμολόγιο που κόβεις προς τον ΟΑΕΔ το καταχωρείς αφαιρετκά στις δαπάνες μισθοδοσίας σου. για να καταλάβω! όταν δεν έχουμε επικουρικά τι αίτηση επιχορήγησης θα υποβάλλω?\nΚαταχωρήθηκε 03 Νοέμβριος 2011 - 06:41 μμ\n163 Δημοσιεύσεις: Gender:Male\nτι εντυπο υποβαλω στον οαεδ για επικουρικα που δεν εντασονται στο ΕΤΕΑΜ?ειναι φαρμακειο και μαζι με το εντυπο Β θελουν κ αυτο αλλα δεν το βρησκε η υπαλληλος!!μπορει καποιος να βοηθησει?και μια ερωτηση..στο ΦΕΚ αναφερει..Το ποσό επιχορήγησης υπολογίζεται σε ποσοστό επίτων ασφαλιστικών εισφορών (εργοδοτών και εργαζο−μένων):α) για τους κοινούς άνεργους,• ογδόντα τοις εκατό (80%) για το πρώτο έτος και• εξήντα τοις εκατό (60%) για το δεύτερο έτος,β) για τους νέους και τις ειδικές ομάδες ανέργων,όπως περιγράφονται στο άρθρο 1,• ογδόντα τοις εκατό (80%) για το πρώτο έτος και• ογδόντα τοις εκατό (80% για το δεύτερο έτος,από την κάθε πρόσληψη και αποδίδεται μέσω τηςχρέωσης του αλληλόχρεου λογαριασμού ΙΚΑ−ΟΑΕΔ καιτης αντίστοιχης πίστωσης του λογαριασμού του εργο−δότη, εκτός του ποσού επιχορήγησης, που αντιστοιχείσε ασφαλιστικές εισφορές ή μέρους αυτών, των λοιπώνεπικουρικών ταμείων, το οποίο καταβάλλεται απευθείαςστην επιχείρηση. ΤΟ 80% καταβαλεται στην επιχειρηση μετα που θα κοπει το τιμολογιο στον οαεδ ή στο ικα?τα επικουρικα αποδιδονται απευθειας στον εργοδοτη με αλλο τιμολογιο?ευχαριστω εκ των προτερων. Επιστροφή στην κορυφή


Νέα άρνηση από Βερολίνο για τις αποζημιώσεις | Η ΚΑΘΗΜΕΡΙΝΗ\n6 Ιουνίου, 2019 06.06.2019 • 10:06\nΩς «ζήτημα λήξαν τόσο από νομικής όσο και από πολιτικής απόψεως» αντιμετωπίζει το Βερολίνο το θέμα των πολεμικών αποζημιώσεων και επανορθώσεων για τις ναζιστικές θηριωδίες του Β΄ Παγκοσμίου Πολέμου. Πρακτικά, η Γερμανία απορρίπτει την έναρξη νέου γύρου διαπραγματεύσεων για τις αποζημιώσεις, που ζήτησε η Αθήνα με ρηματική διακοίνωση που επιδόθηκε από τον Ελληνα πρέσβη στο Βερολίνο. «Περισσότερα από 70 χρόνια μετά το τέλος του πολέμου και περισσότερα από 25 χρόνια μετά τη συνθήκη 4+2 (για την εθνική κυριαρχία της επανενωμένης Γερμανίας), το ζήτημα των επανορθώσεων θεωρείται λήξαν τόσο από νομικής όσο και από πολιτικής απόψεως», ανέφερε, χθες, χαρακτηριστικά εκπρόσωπος του υπουργείου Εξωτερικών της Γερμανίας. Πρακτικά, μετά τη σχετική εξέλιξη, δηλαδή την απόρριψη της ρηματικής διακοίνωσης, για την Ελλάδα ανοίγει ο δρόμος των διεθνών δικαστηρίων. Η μια προφανής λύση είναι η προσφυγή στο Διεθνές Δικαστήριο της Χάγης, αλλά και στο Δικαστήριο της Ε.Ε. Υπενθυμίζεται ότι το Διεθνές Δικαστήριο της Χάγης είχε κρίνει για τελευταία φορά υπόθεση έμμεσου ελληνικού ενδιαφέροντος και το 2012, όταν έκρινε προσφυγή για ετεροδικία από το γερμανικό δημόσιο εναντίον του ιταλικού. Τότε είχε δικαιωθεί η γερμανική πλευρά, ενώ στη δίκη είχε συμμετάσχει και η Ελλάδα.\nΗ ρηματική διακοίνωση της Ελλάδας έγινε δεκτή με δημοσιεύματα διαφόρων αποχρώσεων. Η ηλεκτρονική έκδοση της Bild πληροφόρησε τους αναγνώστες της ότι «οι Eλληνες θέλουν από εμάς 377 δισ. ευρώ!», ενώ η Die Zeit επισημαίνει, μεταξύ άλλων, ότι «στις τάξεις των νομικών και ιστορικών οι απόψεις επί του ζητήματος διίστανται». Ολα τα ΜΜΕ επισήμαναν τη σταθερά αρνητική θέση του Βερολίνου επί του συγκεκριμένου ζητήματος.


Επεξεργασία ενός στιγμιότυπου οθόνης σε σύνδεση\nΣφάλμα: Το Lightshot δεν μπόρεσε να κάνει λήψη στιγμιότυπου οθόνης. Προσπαθήστε να επανεκκινήσετε τον περιηγητή σας. Εάν συνεχίζετε να βλέπετε αυτό το σφάλμα μετά την επανεκκίνηση, παρακαλούμε επικοινωνήστε με support@skillbrains.com.\_n\_nΑναλυτικές πληροφορίες σφάλματος:\nΣφάλμα: Το Firefox CTypes απέτυχε να φορτώσει το Lightshot. Προσπαθήστε να επανεκκινήσετε τον περιηγητή. Εάν συνεχίζετε να βλέπετε αυτό το σφάλμα μετά την επανεκκίνηση, παρακαλούμε επικοινωνήστε με support@skillbrains.com.\_n\_nΑναλυτικές πληροφορίες σφάλματος:\nΣφάλμα: Το επιπρόσθετο Lightshot NPAPI δεν βρέθηκε. Προσπαθήστε να επανεκκινήσετε τον περιηγητή σας. Εάν ακόμα συνεχίζετε να βλέπετε αυτό το σφάλμα μετά την επανεκκίνηση, παρακαλούμε επικοινωνήστε στο support@skillbrains.com.\nΔυστυχώς το Google Chrome δεν παρέχει υποστήριξη για αντιγραφή εικόνων στο πρόχειρο με API, και έτσι έπρεπε να απενεργοποιήσουμε αυτήν την επιλογή. Απολογούμαστε για την αναστάτωση.\_n\_nΠώς μπορείτε να βοηθήσετε;\_nΥπάρχει ένα θέμα στη διαχείριση αναφορών σφαλμάτων του Google Chrome σχετικά με αυτό. Μπορείτε να το επισημάνετε με αστέρι, οπότε θα έχει μεγαλύτερη προτεραιότητα και μπορεί να διορθωθεί νωρίτερα.\_n\_nΉ μπορείτε να χρησιμοποιήσετε την αυτόνομη εφαρμογή Lightshot. Η δυνατότητα αντιγραφής λειτουργεί τέλεια εκεί. Μπορείτε να το κατεβάσετε από http://app.prntscr.com/\_n\_nΚάντε κλικ "OΚ" για άνοιγμα της διαχείρισης ζητημάτων του Google Chrome.\_nΚάντε κλικ "Άκυρο" για να κλείσετε αυτό το παράθυρο διαλόγου.\nΚαταγράψτε έναν κέρσορα σε στιγμιότυπο οθόνης


Ο Γιαννακόπουλος καρφώνει τους δημοσιογράφους λίγδες – «Καλύπτατε τους Βρωμιάρηδες» - BadBoy.gr\nHome / LIFESTYLE / Ο Γιαννακόπουλος καρφώνει τους δημοσιογράφους λίγδες – «Καλύπτατε τους Βρωμιάρηδες»\nΟ Γιαννακόπουλος καρφώνει τους δημοσιογράφους λίγδες – «Καλύπτατε τους Βρωμιάρηδες»\nΜε μία ανάρτηση ο ηθοποιός Κωνσταντίνος Γιαννακόπουλος περιγραφεί γλαφυρά, τα όσα συμβαίνουν στις παρυφές της ελληνικής θεατρικής πραγματικότητας.\nΜια αγορά που μας έχει απασχολήσει δεκάδες φορές στο παρελθόν για τα παρεάκια… τις κλίκες και τις ροζ ατζέντες της.\nΌτι το θέατρο πίσω από τις κουίντες και τις διαφημισμένες παραστάσεις, τα καμαρίνια και τα διαμερίσματα καβάντζες, είναι ένα τεράστιο κρεβάτι, είναι γνωστό ακόμη και στους ηλικιωμένους στο ΚΑΠΗ Φλώρινας.\nΤα έχουμε γράψει πολλές φορές και μας έχουν επιτεθεί. Γιατί ο μόνος τρόπος για να απαντήσουν – αυτοί που θεωρούν εαυτούς αλώβητους – είναι η λάσπη στον ανεμιστήρα.\nΚαι το δύστυχές είναι ότι την λάσπη αυτή την μεταφέρουν και την πετούν «συνάδελφοι» που τρώνε σοκολάτες από τους «Βρωμιάρηδες».\nΑυτούς καταγγέλει ο Κωνσταντίνος.\nΔιαβάστε τον παρακάτω :


Θέσεις εργασίας | Video CV | ergazomenos.gr | παραγωγικη εργασια Θέσεις εργασίας | Video CV | ergazomenos.gr\nΤο καλοκαίρι έφτασε και μάλιστα κοντεύει να τελειώσει. Η ζέστη έχει φτάσει στο σημείο να γίνεται αφόρητη και εσύ αντί να βρίσκεσαι σε μια ξαπλώστρα κάτω από τον παχύ ίσκιο μιας ομπρέλας στην αγαπημένη σου παραλία να πρέπει να ξυπνήσεις πρωί, να ντυθείς, να «στοιβαχτείς» με τους υπόλοιπους στο μεταφορικό μέσο που παίρνεις για τη δουλειά και να κλειστείς μέσα σε τέσσερις τοίχους για το υπόλοιπο της ημέρας. Μοιάζει ανυπόφορο αλλά πρέπει να το κάνεις καθώς βρίσκεσαι στην προνομιακή θέση να εργάζεσαι. Το πιο «δύσκολο» κομμάτι είναι αυτό που διανύουμε αυτή την περίοδο του Αυγούστου, που οι περισσότεροι έχουν πάρει άδεια. Μέσα σε αυτήν την άδεια πόλη, λοιπόν εσύ πρέπει να προσαρμοστείς. Την περίοδο του καλοκαιριού είναι λογικό να νιώθεις μια παραπάνω εξάντληση και κούραση από ότι συνήθως. Έχουμε να σου προτείνουμε λοιπόν ορισμένα tips που πιστεύουμε ότι θα μπορέσουν να σε ωφελήσουν την περίοδο του καλοκαιριού.\nΌσο περίεργο και αν σου ακούγεται έχει και η πόλη την ομορφιά της την περίοδο του καλοκαιριού. Υπάρχουν πολλά νέα πράγματα να ανακαλύψεις στην πόλη σου αυτή την εποχή. Ξεκίνησε νέο χόμπι (κολύμβηση, ιστιοπλοΐα, φωτογραφία, ναυαγοσωστική κλπ.), βρες καινούργια μέρη και μαγαζιά να «εξερευνήσεις», κάνε βραδινές βόλτες, επισκέψου τα υπέροχα θερινά σινεμά της πόλης. Οι πόλεις αυτήν την περίοδο έχουν μια διαφορετική ομορφιά λίγο πιο απομονωμένη, χωρίς την καθημερινή της βαβούρα και κίνηση στους δρόμους που σε τρελαίνει. Τι καλύτερο οπότε από να την εκμεταλλευτείς.\n«Επαναπροσδιόρισε» τη διατροφή σου και τον τρόπο ζωής σου\nΤο καλοκαίρι το μυστικό για να ανταπεξέλθεις στην αφόρητη ζέστη που επικρατεί παντού πρέπει να ενυδατώνεις πολύ και συχνά τον οργανισμό σου. Οπότε αυτό που μπορείς να κάνεις είναι με το που ξυπνήσεις λίγο πριν τη δουλειά αλλά και το βράδυ πριν πέσεις για ύπνο να κάνεις ένα γρήγορο-αναζωογονητικό ντουζ που θα σε κρατήσει δροσερό για αρκετή ώρα. Στη συνέχεια μπορείς να εφοδιαστείς με αρκετά φρούτα στη δουλειά σου που όχι μόνο θα σε δροσίσουν, αλλά συγχρόνως θα σου παρέχουν τις κατάλληλες βιταμίνες για να μπορέσεις να ανταπεξέλθεις στο υπόλοιπο της ημέρας αλλά και θα σε χορτάσουν. Επιπλέον αντικατέστησε τους πολλούς καφέδες με χυμούς και τσάι. Και τέλος δεν θα μπορούσαμε να παραλείψουμε τα υπέροχα καλοκαιρινά φρουτώδη κοκτέιλ που πρέπει οπωσδήποτε να δοκιμάσεις.\nΚάνε κοντινές εξορμήσεις\nΤι και αν αρκετοί φίλοι σου έχουν επιστρέψει στις πόλεις τους ή αν έχουν πάει διακοπές, είναι σίγουρο πως εσύ δεν είσαι μόνος σου στην πόλη. Ευκαιρία, λοιπόν, να γνωρίσεις νέα άτομα που έχουν «ξεμείνει» και αυτά στη μεγαλούπολη και να οργανώσετε διάφορες εξορμήσεις και κοντινά ταξίδια. Πάρτε τις μηχανές σας, τα αυτοκίνητα φορτώστε τις σκηνές σας ή κλείστε ένα φθηνό δωμάτιο και κάντε αξέχαστες διακοπές κοντά στην πόλη. Ή μπορείτε τουλάχιστον να κανονίζετε να επισκέπτεστε κάθε Σάββατο ή Κυριακή μια καινούργια παραλία που δεν έχετε επισκεφθεί ξανά, και είναι σίγουρο ότι υπάρχουν αρκετές.\nΜε το που φτάσεις στο χώρο εργασίας σου το πρωί και λίγο πριν ξεκινήσεις την καθημερινότητα σου κάνε μια λίστα με τα πράγματα που έχεις να κάνεις την εκάστοτε ημέρα. Με αυτό τον τρόπο θα έχεις μια οργανωμένη καθημερινότητα που φρόντισε να μην γεμίζει μόνο από υποχρεώσεις της δουλειάς. Γέμισέ την με διάφορες δραστηριότητες που σε ευχαριστούν και που σου δίνουν ενέργεια να συνεχίσεις την ημέρα σου.\nΤο καλοκαίρι από μόνο του είναι μια δύσκολη περίοδος για να εργάζεσαι, με μια μικρή βοήθεια όμως από τις παραπάνω συμβουλές είναι σίγουρο πως θα περάσει πιο δημιουργικά και όσο το δυνατό λιγότερο επίπονα.\nΕγγεγραμμένα μέλη: 17855


Υπουργείο Αθώωσης Αδικιών | στον Τοίχο\nγράφτηκε στον Τοίχο 13.6.14 - 2 Comments\nΌλους τους έχουμε πιάσει στο στόμα μας, τους έχουμε ξεβαφτίσει και καλώς πράξαμε, γιατί άλλα όπλα δεν έχουμε. Όλους εκτός από αυτούς που τελικά οι Έλληνες θα έπρεπε να ζητήσουν τα ρέστα. Τους Δικαστές.\nΤι θα ήταν το Μνημόνιο αν οι δικαστές όλης της δικαστικής ιεραρχίας έκαναν το μοναδικό καθήκον που είχαν και έβαζαν χειροπέδες στον Γιώργο Παπανδρέου στο Καστελόριζο για εσχάτη προδοσία και καταπάτηση του Συντάγματος; Απλά δεν θα είχαμε Μνημόνιο.\nΤι θα ήταν οι κυβερνήσεις συνασπισμού σωτηρίας αν οι δικαστές τηρούσαν τους νόμους και διέλυαν την Βουλή διότι άνευ πλειοψηφίας, δημοκρατική κυβέρνηση δεν γίνεται. Θα είχαμε δημοκρατία. Από την εποχή του Όθωνα είχαμε να δούμε διορισμένους πρωθυπουργούς και εμείς μέσα σε ένα χρόνο είδαμε δύο: Τον Παπαδήμο και τον Πικραμένο. Διορίστηκαν από ποιους; Μα από την ίδια την Δικαιοσύνη εις το όνομα της μη χρεοκοπίας.\nΤι θα ήταν η χρεοκοπία αν η Δικαιοσύνη έπραττε τα νόμιμα; Δεν θα υπήρχε διότι χρεοκοπία κηρύσσουν οι κυβερνήσεις και όχι οι χώρες. Χώρα ανεξάρτητη ποτέ δεν χρεοκοπεί.\nΤι θα ήταν όλα τα έργα «δημοσίου συμφέροντος» που απλά δίνουν δωρεάν ελληνική κυριαρχία στην κάθε Ελ Ντοράντο που είδε πόρτα ανοιχτή και μπήκε; Θα υπήρχαν έργα με την κυριαρχία του κράτους τηρώντας όλους τους νόμους προστασίας του περιβάλλοντος και της προστασίας της εθνικής περιουσίας και όχι έργα με την κυριαρχία του επιφανειούχου χωρίς τουλάχιστον να πληρώνουν τους ανάλογους φόρους που πληρώνουν οι Έλληνες στο κράτος.\nΦθάσαμε με την σιωπή της Δικαιοσύνης που κατάντησε από εντολέας, υπηρέτης προδοτών σε αυτά που διαδραματίζονται 15 ημέρες μετά τις εκλογές: Να στέλνουν επιστολές διοικητικοί δικαστικοί και εισαγγελείς στην εκτελεστική εξουσία ότι παραβιάζει δικαστικές αποφάσεις. Και τι κάνει η κυβέρνηση; Βάζει το Νομικό Συμβούλιο του Κράτους και με όπλο τον Άρειο Πάγο βουλώνει τα στόματα στους δικαστικούς της κάτω βαθμίδας. Μετά την αθωωτική απόφαση υπέρ της κυβέρνησης από τον Άρειο Πάγο είδαμε ότι τελικά δεν έχουμε Ανώτατο Δικαστήριο αλλά Υπουργείο Αθωωτικών Αποφάσεων. Μετά από αυτό και μετά την αντισυνταγματική απόφαση του Ανώτατου Συμβουλίου Εργασίας για την ομαδική απόφαση των χαλυβουργών οι δικαστές θα έπρεπε να πάνε να πλύνουν κανένα πιάτο διότι οι γυναίκες (βλέπε καθαρίστριες) στην Ελλάδα απέδειξαν ότι δεν πλέουν πιάτα αλλά καθαρίζουν τα κούτελα των ανδρών με την επιμονή τους για Δίκαιο.\nΜην προσβάλουμε τους Αρειοπαγίτες. Μην προσβάλουμε τις δικαστικές αίθουσες, μην προσβάλουμε τους δικαστές γιατί θα μάς μπουτζουριάσουν για ασέβεια. Εδώ γελάμε! Αφού την φυλάκιση την έχουμε σίγουρη ούτως ή άλλως. Θες για δικαστική απόφαση για τα αντισυνταγματικά χρέη προς το δημόσιο, θες για αντισυνταγματικά χρέη προς τα ασφαλιστικά ταμεία, θες γιατί απλά γράφει η ταυτότητά σου Έλληνας, το κελί 33 θα το δεις κι ας ήσουνα καλό παιδί.\nΘα μου πεις εδώ καθόταν σύσσωμη η Δικαιοσύνη και έβλεπε τους μπάτσους να ανοίγουν κεφάλια αμάχων κάθε φορά που κατέβαιναν στο Σύνταγμα ζητώντας Δικαιοσύνη, το πως θα βγάλει ο Άρειος Πάγος συνταγματικές τις απολύσεις είναι το θέμα; Εδώ ο Μπουμπούκος σκότωσε ανθρώπους απαγορεύοντας τους την άμεση πρόσβαση στην Υγεία και ένας δικαστής δεν είδε τίποτε μεμπτό σε αυτό, θα κοιτάξει τώρα πώς θα τα βγάλουν πέρα 400 απολυμένοι;\nΔεν είναι ο Θεός πάνω από το Κράτος, δεν οι κυβερνήσεις πάνω από το Κράτος, δεν είναι ο λαός πάνω από το Κράτος, δεν είναι η Δημοκρατία πάνω από το Κράτος. Πάνω από το Κράτος είναι μόνο η Δικαιοσύνη. Είναι αυτή που υπηρετεί μόνο τους νόμους Δικαίου και όχι τους νόμους καμίας Βουλής.\nΗ Δικαιοσύνη είναι αυτή που αποτρέπει την αποκτήνωση μιας κοινωνίας, δηλαδή ακριβώς το αντίθετο από αυτό που συμβαίνει εδώ και 5 χρόνια στην Ελλάδα με την αγαστή συμπαράσταση της ελληνικής "Δικαιοσύνης".\nΜόνο η Δικαιοσύνη έχει δικαίωμα για την ζωή ή ο θάνατο ενός ανθρώπου και όχι ο κάθε υπουργίσκος που μέσω 100,000 πληρωμένων ψήφων κάνει ό,τι του γουστάρει. Η Δικαιοσύνη δεν στηρίζεται σε ψήφους, ούτε σε πρωτόκολλα. Όπως δικάζει εσένα βάζοντάς σου χειροπέδες για εξύβριση αρχής, έτσι βάζει χειροπέδες και στον κάθε πολιτικάντη για εξύβριση ιερών και οσίων μέσω ψευτονόμων και διεθνών συμβολαίων. Ο Δικαστής δεν είναι συμβολαιογράφος για να τηρεί τα όσα λένε τα αιματοβαμμένα Μνημόνια. Ο Δικαστής είναι αυτός που βάσει Δικαίου παίρνει τέτοιου είδους συμβόλαια και τα τρίβει στην μούρη του καθένα που τολμά να τα συντάσσει και να τα υπογράφει.\nΗ Δικαιοσύνη δεν κάνει διάλογο και ούτε περιμένει καμιά απολογία από τους αυτουργούς βιασμών συνειδήσεων, δολοφονιών, καταχρήσεων δημοσίου χρήματος, αποφάσεων υπέρ «εθνικού συμφέροντος» Μόνο η Δικαιοσύνη κρίνει το εθνικό και το απόλυτο συμφέρον. Ρίχνει πέλεκυ σε όσους τολμούν να θέσουν σε κίνδυνο ζωής ακόμα και το τελευταίο πλάσμα που ζει στην κυριαρχία της.\nΗ Δικαιοσύνη δεν έχει ένσημα διότι οι υπηρεσίες απέναντι στην Δικαιοσύνη δεν έχουν χρηματικό αντάλλαγμα. Όταν μπει το χρηματικό αντάλλαγμα τότε παύεις να είσαι Δικαστής και απλά είσαι υπάλληλος αυτού που σε πληρώνει. Και για να συνεχίσει να σε πληρώνει θα πρέπει να κάνεις αυτό που σου λέει.\nΔεν υστέρησε η Ελλάδα από πολιτικούς, η Ελλάδα υστέρησε από Δικαιοσύνη. Ο πολιτικός από την πρώτη εμφάνιση που έκανε στον πλανήτη μόνο ένα σκοπό είχε: Να ηγηθεί με όποιο κόστος και μπροστά στην προσωπική του εδραίωση να μην λογαριάσει ούτε λαό, ούτε ανεξαρτησία, ούτε ελευθερία. Η Ελλάδα υστέρησε από Δικαιοσύνη που μπροστά στα ανδρείκελα ψηφισμένα ή διορισμένα στέκεται σούζα για να μην χάσει τα προνόμια της αφαιρώντας συνειδητά το θεμέλιο της ίδιας της Δικαιοσύνης: Προνόμιο είναι να πράττεις το Δίκαιο και αυτό είναι η υπέρτατη υπηρεσία απέναντι σε μια χώρα και σε έναν λαό.-\nΕΥΓΕ κ. ΛΑΖΑΡΟΥ .\n13 Ιουνίου 2014 - 2:35 μ.μ.\nΕΛΛΗΝΙΚΟ ΦΟΡΟΥΜ είπε...\n14 Ιουνίου 2014 - 8:10 μ.μ.


Με αφορμή το ποίημα «Η Σίβυλλα στο παιδί» της Μαρίνας Τσβετάγιεβα\nTης Φοίβης Γιαννίση\n«Την προσωπικότητα όμως του δημιουργού, αυτήν, δεν τη βλέπουμε ούτε την ακούμε. Είναι βιωμένη εκ των ένδον, σαν μια δραστηριότητα που βλέπει, ακούει, κινείται και θυμάται, όχι ενσαρκωμένη μα που ενσαρκώνει, και που, εκ των υστέρων, αντικατοπτρίζεται σε ένα μορφοποιημένο αντικείμενο. Το αισθητικό αντικείμενο είναι μία δημιουργία που εμπεριέχει τον δημιουργό της: αυτός βρίσκει ξανά μέσα της τον εαυτό του, συναισθάνεται έντονα την δημιουργική του δραστηριότητα». Μιχαήλ Μπαχτίν, «Το πρόβλημα του περιεχομένου, του υλικού και της μορφής στο λογοτεχνικό έργο», (103)\nΠοιες είναι οι φωνές του ποιήματος; Ποια η σχέση έργου και προσώπου; Ποιο το πρόσωπο που την φωνή του ακούμε μέσα από το ποίημα; Η ερώτηση με ενδιαφέρει διττά: από την πλευρά του ποιητή, κι από την πλευρά του αναγνώστη. Αυτός που γράφει: έχει μία ή πολλές φωνές; Οι φωνές αυτές σε ποιόν ανήκουν; Είναι δικές του ή είναι φορέας τους; Κι αυτός που διαβάζει: η ανάγνωση είναι μία διαδικασία ταύτισης ή διαφοροποίησης; Κι αν είναι ταύτιση, με ποια φωνή, εκείνη του ομιλώντος ή εκείνη του αποδέκτου της φωνής; Το ποίημα ενσωματώνει τον αναγνώστη και την φωνή του; Μαζί με την επανεγγραφή της ανάγνωσης με ενδιαφέρει η περίσταση της γραφής, το αρχικό έναυσμα που δίνει την ώθηση στην δημιουργία, η ποίηση ως ενσάρκωση.\nΚαθώς διαβάζω ξανά και ξανά Μαρίνα Τσβετάγιεβα εισχωρώ μέσα σε ένα κόσμο όπου δεν δύναμαι να ξεχωρίσω το έργο από το πρόσωπο που το εκφέρει, όπου το έργο δηλαδή φέρει μέσα του ακέραιο το πρόσωπο του δημιουργού. Στο έργο της Μαρίνας Τσβετάγιεβα η συνύπαρξη του έργου και του δημιουργού φύεται μέσα από μία υβριδική κατασκευή, έναν οργανισμό ζωντανό που μέσα του συνενώνονται όπως μέσα σε δύο σιαμαία αδέλφια τα πρόσωπα της δημιουργού και τα πρόσωπα του έργου. Θέλοντας να υποστηρίξω την παραπάνω σκέψη, φέρνω προς ανάγνωση το ποίημα «Η Σίβυλλα στο παιδί», που ανήκει σε μία σειρά ποιημάτων αφιερωμένων στο πρόσωπο της Σίβυλλας.\n«Η Σίβυλλα στο παιδί»,\nΣφίξου, παιδί μου,\nΠάνω στο στήθος μου:\nΗ γέννηση είναι μία πτώση μέσα στις μέρες.\nΑπό τα βράχια του πουθενά, πιο πάνω κι από τα σύννεφα,\nΠώς έπεσες χαμηλά!\n'Ησουν πνεύμα, έγινες σκόνη!\nΚλάψε, μικρό μου, για αυτούς και για μας!\nΗ γέννηση είναι μία πτώση μέσα στις ώρες!\nΚλάψε, μικρό μου, προς το μέλλον, και ακόμα:\nΗ γέννηση είναι μία πτώση μέσα στο αίμα!\nΚαι μέσα στη σκόνη,\nΚαι μέσα στις ώρες...\nΠού είναι οι λάμψεις των θαυμάτων του;\nΚλάψε, μικρό μου: γέννηση μέσα στην βαρύτητα!\nΠού είναι τα ορυκτά της γενναιοδωρίας του;\nΚλάψε, μικρό μου: γέννηση μέσα στους υπολογισμούς,\nΚαι μέσα στο αίμα,\nΚαι μες στον ιδρώτα...\nΑλλά θα σηκωθείς! Αυτό που σε τούτο τον κόσμο ονομάζουμε\nΘάνατο, είναι μία πτώση στο στερέωμα.\nΑλλά θα δεις! Σε τούτο τον κόσμο, να κλείνεις\nΤα βλέφαρα, είναι μία γέννηση στο φως.\nΟ θάνατος, μικρό μου, δεν είναι να κοιμάσαι, αλλά να εγείρεσαι:\nΔεν είναι να κοιμάσαι, αλλά να επιστρέφεις.\nΑρμένισε, μικρό μου! 'Ενα σκαλοπάτι ήδη το έχεις\n-'Εγερση προς την μέρα!\n17 Μαίου 1922\nΠοιος μιλάει μέσα στο ποίημα ετούτο και σε ποιόν;\nΜιλάει η Σίβυλλα σε ένα παιδί, μας λέει ο τίτλος. Ποιο είναι το παιδί αυτό; Το ερώτημα μένει ανοικτό μιας και η ποιήτρια δεν ονοματίζει το παιδί στο οποίο το ποίημα απευθύνεται. 'Οπως και μέσα στο ποίημα δεν ονοματίζει αυτόν που εκφέρει τα λόγια προς το παιδί, αφού το όνομα της Σίβυλλας δεν αναγράφεται παρά μόνο στον τίτλο.\nΑς ξεχάσουμε προς στιγμήν τον τίτλο, κι ας μιλήσουμε για το σώμα του ποιήματος. Πρόκειται για την ομιλία, την απεύθυνση ενός προσώπου προς ένα μικρό παιδί. Στην πρώτη ανάγνωση μας διατίθεται ένα μεταφυσικό ποίημα, ένα ποίημα που μιλάει για την τραγωδία της ύπαρξης, την τραγωδία της γέννησης και του θανάτου.\nΑς σταθούμε λίγο εδώ, κι ας σκεφτούμε την περίσταση. Η περίσταση του ποιήματος είναι το εφαλτήριο γεγονός που δίνει στον ποιητή την ώθηση του λόγου. Υποθέτουμε εδώ ότι σε κάθε έργο υπάρχει μία αρχική παρόρμηση στον δημιουργό, με άλλα λόγια στον δημιουργό ασκείται μία δύναμη που οδηγεί στην δράση. Στην ποίηση η δράση είναι η κίνηση του λόγου, είναι η ενσάρκωση του. Είναι αδιάφορο αν η δύναμη -η περίσταση- είναι εσωτερική ή προέρχεται από ένα εξωτερικό αίτιο: ακόμα κι αν το αίτιο είναι εξωτερικό, πρέπει να ενσαρκωθεί από τον δημιουργό για να του δοθεί κατόπιν από μέσα το αίτημα για δράση. Στην αρχαία ποίηση η δύναμη έρχεται από έξω- ο ποιητής δεν έχει παρά να την δεχθεί. Ακόμα παραπάνω- χωρίς αυτήν ο ποιητής είναι ανήμπορος. Ο ποιητής εμφανίζεται ως φορέας μίας εντολής εξωτερικής, θεϊκής, που χωρίς αυτήν και την δύναμή της δεν υπάρχει άσμα. Ας κρατήσουμε εδώ το θέμα της δύναμης και του φορέα της, του ποιητή. Μία αρχική δύναμη- κατόπιν ο εκφωνούμενος λόγος. Μία αρχική δύναμη που έχει όμως την ρίζα της στον λόγο και ως λόγος άμορφος εφορμάται προς την εκφορά του, την μορφοποίηση του. Εδώ η εκφορά ξεκινά με δεύτερο πρόσωπο σε ένα ρήμα, ακόμα παραπάνω ξεκινά με δεύτερο πρόσωπο ρήματος σε προστακτική. «Σφίξου πάνω στο στήθος μου» λέει η προστακτική, για να συνεχίσει με το «κλάψε». Εφόσον το ποίημα είναι σε δεύτερο πρόσωπο, απευθύνεται εκτός από το παιδί του τίτλου, σε εμάς που το διαβάζουμε, στον ίδιο τον αναγνώστη. Διαβάζοντας το ποίημα ακούμε το πρόσωπο που μιλά να μας απευθύνει τον λόγο, να μας προστάζει, να μας εξηγεί. Ο αναγνώστης του ποιήματος είναι το παιδί του τίτλου, το παιδί είναι ο κάθε άνθρωπος που θα μεγαλώσει ή επίσης ο κάθε άνθρωπος που κάποτε υπήρξε παιδί.\nΜε τους δύο πρώτους στίχους, αρχίζουν να υπάρχουν μαζί, σε συνύπαρξη, τα δύο πρόσωπα, αυτού που ομιλεί κι εκείνου που ακούει. Κι αυτά τα δύο πρόσωπα, εκείνο που ομιλεί και εκείνο που ακούει, υπάρχουν ολοκληρωμένα, μέσα από τον λόγο αλλά και μέσα από το σώμα τους: «Σφίξου παιδί μου», λέει εκείνος που ομιλεί, «πάνω στο στήθος μου»: Τα δύο σώματα, του ομιλητή και του ακροατή των λόγων ή αναγνώστη, λαμβάνουν την εντολή να σφιχτούν το ένα πάνω στο στήθος του άλλου. Το παιδικό σώμα (κι εδώ διευκρινίζουμε ότι στο εξής μαζί με το παιδί εννοοούμε τον αναγνώστη) πρέπει να σφιχτεί πάνω στο μεγαλύτερο σώμα που το αγκαλιάζει για να το προστατέψει, αλλά ίσως πρέπει να πλησιάσει επίσης το στήθος για να παρηγορηθεί από την πείνα παίρνοντας την θηλή. Αυτού του στήθους, που από τον τίτλο γνωρίζουμε πως είναι γυναικείο, μόλις και υπαινίσσεται εδώ η θηλύτης, η ικανότης του να ανατρέφει και να τρέφει. Ας λάβουμε υπόψη πως η λεκτική αναφορά στα δύο σώματα σε επαφή γίνεται μόνο στην αρχή του ποιήματος με την προσταγή των δύο πρώτων στίχων. Είναι όμως η συνολική του σκηνοθεσία: τα σώματα θα συνεχίσουν να υφίστανται καθόλη την διάρκεια του ποιήματος σαν εικόνα και σαν γεγονός αφού η αρχική προσταγή υποθέτουμε πως πραγματοποιείται και τα δύο πρόσωπα, του ομιλούντος και του ακροατή του λόγου, μένουν το ένα αγκαλιά με το άλλο κατά την διάρκεια ολόκληρης της εκφώνησης. Ως εδώ: Ο λόγος μίας γυναίκας τροφού (με την διπλή έννοια εκείνης που τρέφει και ανατρέφει) προς ένα παιδί που βρίσκεται πάνω στο στήθος\nΕίναι το παιδί μωρό; Λόγω της απεύθυνσης που το ποίημα ενσαρκώνει, απεύθυνσης γυναίκας προς το παιδί στην αγκαλιά της, το ποίημα ακούγεται σαν νανούρισμα, νανούρισμα μωρού που κλαίει. 'Η που ακόμα δεν άρχισε να κλαίει, αφού η προστακτική στο ρήμα «κλάψε» είναι πιθανόν προσταγή για να αρχίσει το κλάμα, αλλά μπορεί να είναι προσταγή για συνεχιστεί ένα ήδη αρχινισμένο πριν ξεκινήσει το ποίημα, κλάμα, ένα κλάμα που στέκεται η αφορμή του ποιήματος, που δίνει στη γυναίκα την αφορμή να πάρει στην αγκαλιά της το μωρό και να αρχίσει το λόγο.\nΚαι ο λόγος της γυναίκας δεν προσπαθεί να ησυχάσει το μωρό, να σταματήσει το κλάμα του με την ευχή της ωραίας ζωής, με την απαρίθμηση όπως είθισται των χαρών της που είθε να απολαύσει μεγαλώνοντας, και που ξορκίζοντας το μέλλον οι μανάδες τραγουδούν γλυκά στα παιδιά τους καθώς τα κοιμίζουν. Αντίθετα, η γυναίκα που απευθύνεται στο παιδί του μιλάει μόνο για την τραγωδία της ύπαρξης. Ξαναγυρνώντας λοιπόν στην περίσταση, μία ακόμα εκδοχή: πρόκειται για ένα νανούρισμα νεογέννητου, του οποίου το κλάμα είναι η πρώτη αναπνοή, η αναπνοή του μωρού που μόλις βγήκε στο φως. 'Αλλωστε ο τρίτος στίχος του ποιήματος, και οι επόμενες τρεις στροφές μιλούν μονάχα για το δράμα της γέννησης. Για την γέννηση ως πτώση, πτώση από ψηλά, πτώση στις μέρες, στην σκόνη, στις ώρες, στο αίμα, αλλά και στον ιδρώτα, την βαρύτητα, τους υπολογισμούς. Στην εισαγωγή του θέματος στον τρίτο στίχο, το πρόσωπο λέει: «Η γέννηση είναι μία πτώση μέσα στις μέρες». Ας δούμε και τη συνέχεια:\nΑφού δώσει στο παιδί την παραίνεση να σφιχτεί πάνω στο στήθος της, η γυναίκα εξηγεί πως η γέννηση -η έλευση στην ζωή- είναι μία πτώση μέσα στις μέρες και μέσα στις ώρες. Στο ποίημα, το θέμα της πτώσης στις μέρες που επανέρχεται αργότερα ως πτώση στις ώρες πλαισιώνει μία δεύτερη στροφή όπου επεξηγείται αυτή καθεαυτή η ιδέα της πτώσης. Επεξηγείται με χωρικούς όρους, αφού γίνεται «από τα βράχια του πουθενά», «πιο ψηλά κι από τα σύννεφα», και είναι μαζί μεταφορικά η συνεπαγωγή της γέννησης, δηλαδή της μεταμόρφωσης της ύπαρξης από πνεύμα σε σώμα, σώμα που πρόκειται να πεθάνει, σώμα στο τελικό του μέλλον δηλαδή σκόνη. Η γέννηση είναι έλευση στην θνητότητα και η πτώση που χρησιμοποιείται εδώ για να την εκφράσει, θυμίζοντας μαζί την πτώση των πρωτοπλάστων, ισοδυναμεί στους στίχους με την ύπαρξη και την βίωση του χρόνου: ένας αθάνατος δεν έχει χρόνο. Η πτώση του θνητού βρέφους στην ζωή είναι η βιβλική πτώση από τον Παράδεισο (τα βράχια του πουθενά, πιο ψηλά κι από τα σύννεφα, η αμεριμνησία) μέσα στις μέρες. Εδώ οι μέρες εννοούνται ταυτόχρονα σαν χρόνος, σαν ημερόνυχτα κατά τα οποία ο ήλιος εμφανίζεται και χάνεται, σαν καθημερινότητα της ζωής και όλων όσων αυτή συνεπάγεται, αλλά και σαν τον πεπερασμένο αριθμό τους που το βρέφος θα ζήσει κατά την διάρκεια της ζωής του. Το παιδί καθώς γεννιέται κι έρχεται στη ζωή ενσωματώνει την πτώση του μέσα στις μέρες, ενσωματώνει την πτώση του μέσα στον χρόνο, ενσωματώνει την πτώση του μέσα στην διάρκεια και το πεπερασμένο της ύπαρξής του. Το παιδί καθώς γεννιέται ενσωματώνει την πτώση του από την αθανασία στην θνητότητα.. Αλλά η μητέρα του δεν κλαίει για τον επικείμενο θάνατό του, όσο μακριά αυτός κι αν βρίσκεται, αλλά για την απώλεια της αθανασίας του μέσα στις ώρες, την απώλεια της αθανασίας του μέσα στον βιωμένο χρόνο των ημερών του. Η φωνή λέει στο παιδί να κλάψει γιατί ενσαρκώθηκε, γιατί άρχισε μόλις να υπάρχει ως σώμα: 'Οπως του λέει: «'Ησουν πνεύμα, έγινες σκόνη». 'Ησουν αέρας, έγινες σώμα. Και συνεχίζει: γέννηση μέσα στις ημέρες, τις ώρες, γέννηση μέσα στο αίμα, την σκόνη, τον ιδρώτα, την βαρύτητα, τους υπολογισμούς, πτώση στην γη από τον ουρανό.\nΗ πτώση του παιδιού, η ενσάρκωσή του με την γέννηση είναι λοιπόν η πτώση στην θνητότητα και τον καθημερινό χρόνο, στον μόχθο και την αγωνία του (ιδρώτας), τον πόνο και τα πάθη, (αίμα και ιδρώτας), την ανάγκη (βαρύτητα), τον ευτελισμό του πνεύματος προς χάριν της ικανοποίησης της ανάγκης (υπολογισμοί). Με την αναφορά στον ιδρώτα κλείνει ένα πρώτο μέρος στο ποίημα, το μέρος όπου η φωνή που ομιλεί και προστάζοντας το κλάμα εξηγεί τους λόγους του - ή, αν το δούμε αντίστροφα, το μέρος όπου εκφέρεται η φωνή της κατανόησης προς το παιδί που κλαίει («Ξέρω, μικρό μου... Να γιατί κλαις)- και ερχόμαστε στο δεύτερο:\nΣε αυτό το δεύτερο μισό του ποιήματος πραγματοποιείται η αντίστροφη κίνηση, η αναφορά στον θάνατο ως ανύψωση (μετά την πτώση της γέννησης). Το παιδί τώρα θα παρηγορηθεί από την φωνή, όχι με την υπόσχεση της γλυκύτητας της ζωής που θα έρθει, αλλά με την αναμονή του θανάτου. Ο θάνατος αναμένεται σαν η εκπλήρωση της ζωής, ως η επιστροφή στην αθανασία που εγκαταλείφθηκε με την γέννηση. Σε αυτό το αντίστροφο νανούρισμα όπου η γέννηση είναι πτώση, ο θάνατος είναι έγερση. Και ο ύπνος που εδώ εμφανίζεται σαν μία πλευρά ή η συνεκδοχή του θανάτου είναι η πραγματική γέννηση, η γέννηση στο φως. Με τον θάνατο -με τον ύπνο- με το κλείσιμο των βλεφάρων, ο άνθρωπος εγείρεται, ο άνθρωπος επιστρέφει στον ουρανό και στο φως, ανεβαίνει το σκαλοπάτι προς τον κόσμο των πρωτόπλαστων, επιστρέφει στην αθανασία. Και τότε, μπορεί να αρμενίσει, να ταξιδέψει. Το αρμένισμα στον ύπνο, μεταφορικά το όνειρο κι ο θάνατος μαζί, αντιστοιχώντας στο κλείσιμο των βλεφάρων δηλαδή στο ξέχασμα του σώματος, είναι το ξύπνημα της ζωής της ψυχής, που όμως δεν κατονομάζεται σαν τέτοια, παρά σαν πνεύμα. Με τον θάνατο, αλλά και με τον οιωνό του τον ύπνο, το μικρό παιδί μπορεί να εγερθεί σε αυτό που η μέρα σημαίνει χωρίς τη νύχτα, δηλαδή στο φως, την αθανασία. 'Ετσι μαζί, η ελπίδα που ψελλίζει η φωνή, η ευχή προς τον μικρό άνθρωπο και παρηγοριά για το κλάμα του, είναι μαζί η οριστική -το αμετάκλητο τέλος και ανύψωση- δηλαδή ο θάνατος, αλλά και η προσωρινή, η καθημερινή ελπίδα που συνοδεύει την μέρα, ο ύπνος και τα όνειρα.\nΔιαβάσαμε προς το παρόν το ποίημα χωρίς καθόλου να συνυπολογίσουμε στην ανάγνωση τον τίτλο- αφήσαμε επίσης κατά μέρος το τρίτο πρόσωπο που εμφανίζεται με τις δύο κτητικές αντωνυμίες «του», αναφερόμενες στα προτασιακά μέρη «οι λάμψεις των θαυμάτων του» και «τα ορυκτά της γενναιοδωρίας του». Ποιες ήταν μέχρι εδώ οι φωνές και τι τραγουδούσαν; Νανούρισμα της γυναίκας-μητέρας-ενήλικα-θνητής ή αθάνατης προς ένα παιδί-θνητό-βρέφος-αναγνώστη. Η σκηνή; Δύο σώματα αγκαλιά το ένα μέσα στο άλλο, το γυναικείο και το παιδικό. Η περίσταση; Η ύπαρξη, η ομιλία. Η γέννηση, το βρεφικό κλάμα, ο ύπνος ως θάνατος.\nΜετά την πρώτη ανάγνωση του ποιήματος χωρίς τίτλο, θα επιχειρήσουμε την επόμενη φορά μία ακόμα ανάγνωση με την επίγνωση πλέον του τίτλου και της βιογραφίας του προσώπου της ποιήτριας.


Οι εντυπωσιακές παρουσίες και τα μικροσκοπικά μπικίνι δεν έλλειψαν, αλλά και δεν λείπουν από τις παραλίες και το φετινό καλοκαίρι, παρά την δύσκολη χρονιά λόγω κορονοϊού και φυσικά αναστάτωσαν και αναστατώνουν τους λουόμενους με τα αποκαλυπτικά μαγιό τους.\nΟι Ελληνίδες «κολάζουν» στις παραλίες και όχι μόνο με τα οπίσθια τους (εικόνες-βίντεο)\nΦωτεινή Ντεμίρη: «Τον Έλληνα αν τον πιστέψεις κάνει... θαύματα»\nΤο parapolitika.gr συγκέντρωσε μερικές από τις καυτές εμφανίσεις στις παραλίες:\nΑναμφίβολα, η Ελευθερία Ελευθερίου είναι από τα πιο σέξι κορίτσια της εγχώριας showbiz. Φέτος, όσο ποτέ άλλοτε το σώμα της είναι αψεγάδιαστο, καλλίγραμμο και απόλυτα θηλυκό. Η Κύπρια τραγουδίστρια αυτές τις μέρες περνάει ένα μέρος των καλοκαιρινών της διακοπών στην πανέμορφη Σαντορίνη όπου καθημερινά αναστατώνει το ανδρικό πληθυσμό κι όχι μόνο με τις σέξι εικόνες της.\nΣυγκεκριμένα, στις Ιουλίου ανέβασε μια φωτογραφία στον προσωπικό της λογαριασμό στο instagram με ένα πορτοκαλί "καυτό" μικροσκοπικό μπικίνι καταφέρνοντας να κάνει τους πάντες να παραμιλούν, αφού το κορμί της είναι πιο συγκλονιστικό από ποτέ Μπορεί να είναι μόλις 26 ετών, αλλά η αλήθεια είναι ότι τη γνωρίζουμε αισίως 10 χρόνια. Ξεκίνησε πολύ μικρή την καριέρα της, μόλις στα 16, και μάλιστα γνώρισε την επιτυχία από τα πρώτα της βήματα.\n🧿 #santorini 🇬🇷 in @decoro_ @decoroswim\nA post shared by EleftheriaEleftheriou Elle (@eleftheria_elle) on Jul 14, 2020 at 6:58am PDT\n🧿🇬🇷 #santorini used the ELLE preset made by @john_var ✌🏻😁 special for me!\nA post shared by EleftheriaEleftheriou Elle (@eleftheria_elle) on Jul 14, 2020 at 10:48am PDT\nΗ Κατερίνα Γερονικολού κάνει τις διακοπές της με τον Γιάννη Τσιμιτσέλη και δημοσιεύει φωτογραφίες της με μαγιό στο instagram της.\nΗ μία φωτογραφία της είναι πιο εντυπωσιακή από την άλλη και ιδίως η τελευταία φωτογραφία που πόσταρε από τις ανέμελες στιγμές της με μπικίνι μας άφησε άφωνους!\nΗ ηθοποιός έχει απίστευτη σιλουέτα και φυσικά δεν χρειάζεται καμία επεξεργασία στις φωτογραφίες της.\nH Ήβη Αδάμου, η οποία είναι πλέον μία ευτυχισμένη μητέρα, μιας και μαζί με το σύντροφό της, Μιχάλη Κουινέλη, έχουν αποκτήσει μία κορούλα.\nΗ όμορφη τραγουδίστρια, έχει καταφέρει να συνδυάσει άψογα την καριέρα με την μητρότητα, ενώ είναι ιδιαιτέρως αγαπητή και στα νέα παιδιά, τα οποία την αποθεώνουν με την πρώτη ευκαιρία.\nΚαι τώρα η Ήβη, μας αποδεικνύει ότι διαθέτει άψογο κορμί, μιας και πόζαρε με μαγιό, σε μία super καλοκαιρινή φωτογραφία!\nΜε την έλευση του καλοκαιριού, η μελαχρινή καλλονή που γνωρίσαμε μέσα από την συμμετοχή της στο GNTM, η Κέισι Μίζιου, ανέβασε μία φωτογραφία στην οποία ποζάρει με μπικίνι, αναδεικνύοντας το καλλίγραμμο σώμα της, καθώς και την… πίσω όψη της, φορώντας ένα μικροσκοπικό μπικίνι και συγκεκριμένα στρινγκ.\nΗ Κατερίνα Λάσπα είναι μια γοητευτική γυναίκα, δραστήρια και πετυχημένη! Είναι όμως και μανούλα δυο υπέροχων κοριτσιών που λατρεύει και φυσικά σύζυγος! Η 45χρονη παρουσιάστρια, κάθε φορά που ποζάρει στο instagram με μαγιό εντυπωσιάζει και αυτή τη φορά άφησε κυριολεκτικά του διαδικτυακούς φίλους της με το στόμα ανοιχτό αφού φορώντας ένα μικροσκοπικό μπικίνι το κορμί της θύμιζε κορμί 20αρας!\nΗ γοητευτική παρουσιάστρια δεν αφήνει τίποτα στην τύχη αφού βοηθάει τα καλά της γονίδια με πολλή γυμναστική και φυσικά σωστή διατροφή. Στο instagram της Κατερίνας μπορείς να δεις την εντατική και πολλές φορές σκληρή γυμναστική με βαράκια που κάνει και αυτό αποτυπώνεται στο καλογυμνασμένο μυώδες κορμί της! Της αρέσουν όμως και τα extreme sports που κάνει αρκετά συχνά.\nΗ Ελένη Φουρέιρα ανεβάζει καθημερινά τη θερμοκρασία και οι άνδρες «λιώνουν» από τα καυτά στιγμιότυπα!\nΗ Ελένη Φουρέιρα κυκλοφόρησε τον τελευταίο καιρό ένα τραγούδι μέσα στο οποίο αναφέρει πως «ανεβάζει τη θερμοκρασία» το αντικείμενο του πόθου της αλλά μάλλον οι θαυμαστές της, τραγουδούν για εκείνη τον συγκεκριμένο στίχο!\nΗ τραγουδίστρια, θέλει διαρκώς να κολάζει τα πλήθη και μέσω του Instagram επιλέγει πολύ συχνά να αναρτά φωτογραφίες με μαγιό, αλλά καιρό είχαμε να τη δούμε ένα μαγιό το οποίο είναι super μικροσκοπικό και είναι απίθανη!\nΗ Ελένη Φουρέιρα πόζαρε μπροστά στον καθρέφτη της φορώντας ένα μαύρο μπικίνι και το κάτω μέρος του είναι super σέξι, με αποτέλεσμα να προκαλέσει αναστάτωση στον κόσμο που την ακολουθεί! Η κοπέλα είναι κορμάρα και καλά κάνει και το δείχνει!\nΗ Άννα Αμανατίδου έγινε γνωστή μέσα από τη συμμετοχή της στον πρώτο κύκλο του GNTM. Το νεαρό μοντέλο είχε από την αρχή τραβήξει τα βλέμματα επάνω του καταφέρνοντας μάλιστα να φτάσει μέχρι την τελική τετράδα του ριάλιτι.\nΠλέον έχει επικεντρωθεί στο Youtube και τα social media στα οποία καταφέρνει να κεντρίζει το ενδιαφέρον με τις αναρτήσεις της. Πρόσφατα, η Άννα Αμανατίδου, δημοσίευσε φωτογραφίες της στις οποίες ποζάρει με μπικίνι και με ράστα μαλλιά και φαίνεται να είναι στα καλύτερά της.\nΣτο κυκλαδίτικο νησί της Πάρου απόλαυσε πριν λίγες ημέρες τις διακοπές της η Μαρία Σολωμού. Η 45χρονη ηθοποιός, έδειχνε πως περνούσε τέλεια στην Πάρο και μέσω stories μας έδειξε πως έχει για παρέα πλάι της μερικές καλές φίλες της.\nΚαι η ηθοποιός την επόμενη ημέρα θέλησε να ευχηθεί σε όλους "καλό μήνα" και ανέβασε στο Instagram, μια πόζα της, στην οποία είναι ξαπλωμένη σε ξαπλώστρα παραλίας, φορώντας ένα μικροσκοπικό μαύρο μπικίνι και έχοντας αγκαλιά το σκυλάκι της και έγραψε στη λεζάντα: «Καλό μήνα είπαμε????? Ε,να πούμε!!! Ας έχουμε έναν υπέροχο Αύγουστο ,ρε παιδί μου!!!! #staysafe».\nΚαλό μήνα είπαμε????? Ε,να πούμε!!! Ας έχουμε έναν υπέροχο Αύγουστο ,ρε παιδί μου!!!! #staysafe Και για να μη σας πιάνει το μάτι.... @zizisjewelrycrafts @maabooswimwear 👙 #keepyourdistance #ημαυραδεμετραει\nΗ Κωνσταντίνα Σπυροπούλου μετά το τέλος του J2US, ξεκίνησε της διακοπές της και αναστάτωσε τις παραλίες της Μυκόνου, αλλά και τις Αττικής με τα μιρκοσκοπικά μπικίνι της.\nI want to get away, I want to fly away 🕊\nA post shared by Konstantina Spyropoulou (@konstantinaspyropoulou) on Jul 25, 2020 at 9:13am PDT\nAnother day in paradise @soulaliakou @cavotagoomykonos 💦\nA post shared by Konstantina Spyropoulou (@konstantinaspyropoulou) on Jul 22, 2020 at 5:31am PDT\nA post shared by Konstantina Spyropoulou (@konstantinaspyropoulou) on Jul 17, 2020 at 12:25pm PDT\nA post shared by Konstantina Spyropoulou (@konstantinaspyropoulou) on Jul 16, 2020 at 5:29am PDT\nΗ Βίκυ Κάβουρα, απολαμβάνει και με το παραπάνω τις καλοκαιρινές της διακοπές στη Μύκονο. Μία εμφάνισή της ωστόσο ήταν αρκετή για να προκαλέσει σωστό πανικό. Συγκεκριμένα, η Βίκυ Κάβουρα έβαλε το μικροσκοπικό της μπικίνι και άναψε μερικές "φωτιές" σε μία από τις πιο κοσμοπολίτικες παραλίες του νησιού.\nΗ αγαπημένη παρουσιάστρια ολοκλήρωσε τις τηλεοπτικές της υποχρεώσεις για φέτος, οπότε αποφάσισε να χαλαρώσει στο νησί των Ανέμων, στο οποίο έχουμε δει για ακόμα μία χρονιά, να γίνεται "παρέλαση" από celebrities.\nΗ εκρηκτική Βίκυ Κάβουρα, η οποία βρέθηκε στο νησί την ίδια περίοδο που ήταν εκεί και ο πρώην σύντροφός της, Νίκος Οικονομόπουλος, βρήκε για ακόμα μία φορά, τον τρόπο για να εντυπωσιάσει με την εμφάνισή της στην παραλία. Επιλέγοντας ένα πολύ απλό αλλά συγχρόνως κομψό μαγιό, η Βίκυ Κάβουρα ανέδειξε τις αναλογίες της με τον καλύτερο τρόπο και μαγνήτισε πάνω της, όλα τα βλέμματα.\nΕδώ και πολλά χρόνια τοποθετείται στη λίστα με τις πιο εντυπωσιακές θηλυκές παρουσίες της ελληνικής showbiz.\nΑιτία φυσικά το ιδιαιτέρως πλούσιο στήθος της, το οποίο και φωτογραφίζει σε κάθε ευκαιρία, κολάζοντας το ανδρικό κοινό που την ακολουθεί στα μέσα κοινωνικής δικτύωσης.\nΕιδικά τώρα κατά τη διάρκεια του καλοκαιριού, λατρεύει να ποζάρει με τα μικροσκοπικά της μπικίνι, δημιουργώντας «εγκεφαλικά» με το πλούσιο στήθος της.\nΜιλώντας για το συγκεκριμένο μέρος του σώματος της, χθες φωτογραφήθηκε στο Instagram με μικροσκοπικό μπικίνι ξαπλωμένη στην πισίνα της, με το πληθωρικό της μπούστο να λαμβάνει πρωταγωνιστική θέση.\nΟι καλοκαιρινές διακοπές για τον Σάκη Τανιμανίδη και τη Χριστίνα Μπόμπα έχουν ξεκινήσει εδώ και καιρό. Όπως είναι φυσικό δεν έλειψαν και οι αναρτήσεις στο Instagram από τα μέρη που επισκέπτονταν.\nΗ μελαχρινή καλλονή ανέβασε και μια φωτογραφία από κάποια γραφική παραλία του νησιού, στην οποία τη βλέπουμε να απολαμβάνει τον ήλιο και τη θάλασσα φορώντας ένα μικροσκοπικό μπικίνι. Χριστίνα Μπόμπα: Αυτή είναι η αγαπημένη της συνήθεια μέσα στη μέρα Όπως ενημέρωσε τους followers της επέστρεψαν για λίγο στην πρωτεύουσα και ετοιμάζονται για τον επόμενο προορισμό τους μιας και είναι λάτρεις των ταξιδιών.\n«Πήραμε τη δόση μας, και επιστροφή στην πόλη... 💦», έγραψε στη λεζάντα της φωτογραφίας.\nΠήραμε τη δόση μας, και επιστροφή στην πόλη... 💦 #summervibes\nΌταν ανεβάζει φωτογραφία στο instagram η Κατερίνα Καινούργιου αποτελεί από μόνο αυτό το γεγονός είδηση διότι η παρουσιάστρια της εκπομπής “Ευτυχείτε” πάνω από 750.000 followers στο κοινωνικό μέσο δικτύωσης! Φανταστείτε τι έγινε το τελευταίο διάστημα που ποζάρει με μικροσκοπικά μπικίνι.\nΜια ...καταγάλανη καλημέρα σε όλους ! Η ομορφιά της Οίας είναι αξεπέραστη. Στην πραγματικότητα, είναι σχεδόν αδύνατο να περιγραφεί με λόγια... #santorini #oiasantorini #mygreece 💙 #cyclades_islands #visitgreece Καλό σκ 😘\nA post shared by Katerina Kainourgiou Official (@katken85) on Jul 25, 2020 at 1:58am PDT\n~I just need you and some sunsets...~ 💙 #sunsetlover #santorini #mygreece\nA post shared by Katerina Kainourgiou Official (@katken85) on Jul 25, 2020 at 11:53am PDT\nΗ Λάουρα Νάργες λίγο πριν κλείσει τα 30 ποζάρει στην Σαντορίνη με μικροσκοπικό μπικίνι.\nΕίναι αναμφίβολα μια από τις ομορφότερες και πιο σ@ξι γυναίκες του πλανήτη. Και αυτό δεν τον αμφισβητεί κανένας.\nΟ λόγος για την Emily Ratajkowski, η οποία σε κάθε της εμφάνιση προκαλεί απανωτά …εγκεφαλικά στον αντρικό πληθυσμό. Το πασίγνωστο μοντέλο ανεβάζει συνεχώς φωτογραφίες και με ορισμένες από αυτές, κάνει τον αντρικό πληθυσμό να παραληρεί…\nΟι σέξι πόζες της και οι, πολλές φορές, ημίγυμνες φωτογραφίες κάνουν τον γύρο του κόσμου, με τα likes και τα σχόλια να πέφτουν… βροχή! Στις τελευταίες φωτογραφίες που ανέβασε, την βλέπουμε στην παραλία με το μικροσκοπικό της μπικίνι.\nΗ 29χρονη τραγουδίστρια Ρίτα Όρα, ανέβασε ακόμα μια φορά τις θερμοκρασίες στο Instagram και προκάλεσε απανωτά εγκεφαλικά στους 16,1 εκατομμύρια οπαδούς της, καθώς ανήρτησε μια σειρά από σέξι φωτογραφίες, στις οποίες ποζάρει φορώντας ένα χρυσό μικροσκοπικό μπικίνι.\nΗ πανέμορφη τραγουδίστρια, η οποία αυτή την στιγμή βρίσκεται στην Ίμπιζα με φίλους, αλλά και με τον νέο σύντροφο της Ρομέν Γαβρά (γιο του γνωστού σκηνοθέτη Κώστα Γαβρά), δείχνει εντυπωσιακή μέσα στο χρυσό μπικίνι της, το οποίο αποκαλύπτει τις πλούσιες καμπύλες της αλλά και την έντονα μαυρισμένη επιδερμίδα της.\nΗ σχέση της Βρετανίδας καλλονής με τον Ρομέν Γαβρά έχει απασχολήσει έντονα τον βρετανικό τύπο, και μάλιστα πολλά δημοσιεύματα αναφέρουν ότι το ζευγάρι είναι πολύ ερωτευμένο, κάτι που αποδεικνύεται και στις παπαρατσικές φωτογραφίες που ήδη έχουν δημοσιευτεί και τους απεικονίζουν σε τρυφερές στιγμές. Βέβαια, αυτές δεν είναι οι μόνες αποκαλυπτικές φωτογραφίες που ανέβασε η γνωστή τραγουδίστρια, καθώς πριν λίγες μέρες πόζαρε τόπλες γράφοντας την λεζάντα “Ποιος άλλος βαριέται όταν κάνει ηλιοθεραπεία;”\nΌσο και να μας έχει συνηθίσει σε σούπερ σέξι φωτογραφίες με μαγιό τελευταία, ποτέ δε θα μπορέσει να περάσει απαρατήρητη η Bella Hadid. Το 23χρονο μοντέλο πέρασε το μεγαλύτερο μέρος της καραντίνας στη φάρμα της μητέρας του, Yolanda Hadid, μαζί με τους Gigi Hadid και Zayn Malik με μπόλικη ξεκούραση και χαλαρές στιγμές. Στο ενδιάμεσο, πειραματιζόταν με την εμφάνισή του, προσφέροντας υλικό προς θαυμασμό στους ακολούθους του μέσω Instagram φυσικά. Μέσα σε αυτό είναι και το στράπλες μπικίνι που μας έδειξε πρόσφατα και που δύσκολα μπορεί να ξεχάσει κανείς, αναλόγως για το πού θα αποφασίσει να εστιάσει.


Παιδικές Μπότες, Μποτάκια 26 - HAS.gr\nCOSMOSSPORT(1) DPAM(15) FACTORY OUTLET(6) LA REDOUTE(24) MYSHOE(33) SPARTOO(296) TROUMPOUKIS(26)\nΠαιδικές Μπότες, Μποτάκια 26\nΤα πάντα στην κατηγορία παιδικές μπότες, μποτάκια με μέγεθος 26 συγκεντρωμένα στο HAS. Βρες νέες προσφορές κάθε μέρα.\nΑρχική > Παιδικά, Βρεφικά > Παιδική Μόδα > Παιδικά Παπούτσια > Παιδικές Μπότες, Μποτάκια > 26\nχωρίς φίλτρο καταστήματος COSMOSSPORT (1) DPAM (15) FACTORY OUTLET (6) LA REDOUTE (24) MYSHOE (33) SPARTOO (296) TROUMPOUKIS (26)\n191991 ΑΣΗΜΙ (NO:25-27) AGATHA RUIZ DE LA PRADA\nS22311 ΜΑΥΡΟ DISNEY MINNIE MOUSE\nΜΠΟΤΕΣ MELIN ΣΤΕΛΕΧΟΣ: ΔΕΡΜΑ & ΕΠΕΝΔΥΣΗ: ΔΕΡΜΑ & ΕΣ. ΣΟΛΑ: ΔΕΡΜΑ & ΕΞ. ΣΟΛΑ: ΚΑΟΥΤΣΟΥΚ CITROUILLE ET COMPAGNIE\n11285 ΜΑΥΡΟ CONGUITOS\nΤελευταία ενημέρωση: Τετάρτη, 27 Μαΐου 2020, 1:26 πμ


Στη Ρόδο η ταξιδιωτική εκπομπή " Χωρίς Πυξίδα " - Kalymnian's Voice\nSeptember 18, 2021\t93\nΟ Γιάννης και ο Άρης αυτή τη φορά βρίσκονται στη Ρόδο, στο νησί των Ιπποτών! Είναι το μεγαλύτερο νησί των Δωδεκανήσων και το τέταρτο μεγαλύτερο νησί της Ελλάδας. Κοσμοπολίτικος προορισμός με υπέροχα φυσικά τοπία και πολλά αξιοθέατα.\nΠαίζουν στα κύματα με jet ski "ποιος είναι πιο γρήγορος" και έπειτα απολαμβάνουν τα παιχνίδια στις νεροτσουλήθρες!\nΒλέπουν την προπόνηση της ομάδας Δωδεκάνησος - Μπάσκετ με αμαξίδια, παίζουν μαζί τους τους και κουβεντιάζουν με τους παίχτες.\nΤο βράδυ έρχεται με ένα γλέντι σε Κρητικό μαγαζί, με παραδοσιακές στολές και χορεύοντας "Πως το τρίβουν το πιπέρι"\nΜας ξεναγούν στη Λίνδο με τη Ζωή Κομνηνόγλου, επισκέπτονται το χωριό Αρχάγγελος που οι κάτοικοι εκεί κατάγονται από την Κύπρο και κουβεντιάζουν με τις γιαγιάδες.\nΠηγαίνουν στο Μοναστήρι της Παναγίας Τσαμπικας και συζητούν με τον Νικόλαο Δημελη πρόεδρο του Αρχαγγέλου.\nΕπισκέπτονται τα χωριά Δυμηλια και Ελεούσα, συζητούν με τον πρόεδρο Σαρουκο Νικόλαο, και μας ξεναγούν σε αλευρόμυλο.\nΑπολαμβάνουν μπουφε παραδοσιακών εδεσμάτων προς τιμήν τους από τις γυναίκες των χωριών.\nΕπισκέπτονται το χωριό Λαχανιά και παίρνουν συνέντευξη από τη Θεκλα Διακογεωργιου πρόεδρο του πολιτιστικού συλλόγου. Στο παλιό ελαιοτριβείο η ζωγράφος Καρλα Χαντελ εκθέτει τα έργα της. Στο τέλος χαζεύουν ένα υπέροχο ηλιοβασίλεμα, αφήνοντας το βλέμμα να χαθεί στον κατακόκκινο ορίζοντα.\nΗ εκπομπή θα παίξει την Κυριακή 19/9 στην ΕΡΤ 2 στις 12:15\nLast modified on Saturday, 18 September 2021 12:42\n« «Με προβληματισμό και ανησυχία παρακολουθούν οι Ροδίτες την κατάρρευση του μοναδικού Νοσοκομείου του νησιού. Κατάθεση Ερώτησης Ν. Σαντορινιού» Εξηγήσεις και επίσημη ενημέρωση ζητά από την ΕΕΑ ο Μάνος Κόνσολας για το θέμα της ΠΑΕ Ρόδος »


4-05-2020 | 11:10\nΕννιά χρόνια συμπληρώθηκαν από τις 3 Μαΐου του 2011 οπότε έφυγε από τη ζωή ο τεράστιος Θανάσης Βέγγος, ο «καλός μας άνθρωπος», ο θάνατος του οποίου γέμισε με θλίψη τους Έλληνες. Μία από τις σύγχρονες πρωταγωνίστριες που έπαιξαν μαζί του τα τελευταία χρόνια της ζωής του ήταν η Μιμή Ντενίση.\nΗ ίδια χθες έκανε μια πολύ συγκινητική ανάρτηση στον προσωπικό λογαριασμό της σε μέσο κοινωνικής δικτύωσης, θέλοντας να τιμήσει τη μνήμη του και να θυμήσει τις μεγάλες στιγμές που έζησε κοντά του συμπρωταγωνιστώντας στην παράσταση «Εγώ η Λασκαρίνα».\n«Είχα τη χαρά και την τιμή να παίξω με τον Θανάση Βέγγο στη ‘‘Λασκαρίνα»». Ήθελα σε αυτή την αφιερωμένη στην Ελλάδα και τόσο υποτιμημένη Επανάσταση του ’21 να έχω μαζί μου κάποιους από τους μύθους του ελληνικού σινεμά. Για πρώτη φορά συνυπήρξαν στη σκηνή Βέγγος, Φούντας και Καλογήρου. Ο Θανάσης ήταν ο πιο σεμνός, μετριόφρων, ήσυχος, εσωστρεφής! Σοβαρός και συνήθως μελαγχολικός στη ζωή, ανθούσε και έλαμπε στη σκηνή. Και όταν καμιά φορά ξεχνούσε να πει κάτι, μου ‘λεγε “τι έχουμε τώρα, Λασκαρίνα μου;» και αυτοσχεδίαζε. Κάθε μέρα, βλέποντας τη συνεχή προβολή και έκθεση που είχα, μου έλεγε “μη δίνεις συνεντεύξεις, μην απαντάς, μη διαβάζεις τι λένε για σένα. Κοιτά μόνο την πλατεία που είναι γεμάτη. Αυτοί μας αγαπούν» ανέφερε χαρακτηριστικά η Μιμή Ντενίση.


«Το 90% των ξενοδοχείων της Χαλκιδικής θα ανοίξει από… Ιούλιο», δήλωσε ο πρόεδρος της Πανελλήνιας Ομοσπονδίας Ξενοδόχων Γρηγόρης Τάσιος σχολιάζοντας την κίνηση του τριημέρου του Αγίου Πνεύματος που ήταν υποτονική και σε ορισμένες περιοχές ανύπαρκτη. «Το Σάββατο είχε κόσμο, όμως ο καιρός δεν βοήθησε να μείνει περισσότερο. Ελάχιστα ξενοδοχεία συνεχούς λειτουργίας είναι ανοιχτά αν και η σεζόν αρχίζει από 15 του μήνα, το 90% θα ανοίξουν από Ιούλιο» τόνισε ο ο κ. Τάσιος προσθέτοντας ότι «είναι δύσκολο το εγχείρημα χωρίς συχνότητα πτήσεων».\n«Οι Θεσσαλονικείς στηρίζουν τον πιο τουριστικό νομό της Β. Ελλάδος για μία ακόμη φορά» μας είπαν λουόμενοι στην παραλία του Πευκοχωρίου\n«Ωστόσο τα μαγαζιά κυρίως της εστίασης δεν φάνηκαν να είναι καλά προετοιμασμένα. Μπορεί να είχαν μάσκες και γάντια, όμως ήταν… μουδιασμένα τόσο σε ποιότητα και ποικιλία πιάτων όσο και σε εξυπηρέτηση» συμπλήρωσαν. Πράγματι, τα ΙΧ που καταγράψαμε στο οδοιπορικό μας στην Κασσάνδρα ήταν κυρίως με πινακίδες Θεσσαλονίκης ενώ πολύ λιγότερα από άλλες περιοχές, όπως Πέλλα και Κιλκίς. «Τα μαγαζιά ακόμη ετοιμάζονται και ανακαινίζονται» μας είπε ιδιοκτήτης ενός εξ αυτών και « σίγουρα δεν θα είναι εύκολο αυτό το καλοκαίρι, εκτός κι αν επιμηκυνθεί μέχρι… Οκτώβριο!» Οι περισσότεροι με τους οποίους μιλήσαμε έκαναν τριήμερο στη Χαλκιδική γιατί είχαν εξοχικά σπίτια, οι υπόλοιποι έκαναν ημερήσιες και μάλιστα χωρίς ιδιαίτερα καλό καιρό. «Το Σάββατο είχε κρύο… βουνού, ενώ την Κυριακή η θάλασσα ήταν μόνο για χειμερινούς κολυμβητές» μας είπαν χαρακτηριστικά. “Οι περιοχές που είχαν κόσμο, αλλά όχι τον αναμενόμενο, ήταν η Καλλιθέα, η Κρυοπηγή και το Πευκοχώρι”.\nΗ εκτίμηση των τουριστικών παραγόντων είναι ότι στη βόρεια Ελλάδα τα πράγματα θα κινηθούν λίγο καλύτερα λόγω του οδικού τουρισμού και των Βαλκανίων. «Ακόμη και στις αρχές Ιουλίου δεν δείχνουν τα πράγματα καλά, τουλάχιστον μέχρι στιγμής από τις κρατήσεις που έχουμε» τόνισε ξενοδόχος στη Χανιώτη, «πολλά θα εξαρτηθούν από τις πτήσεις και πόσα συχνά θα γίνονται αυτές». Οι εργαζόμενοι στη λεγόμενη βαριά βιομηχανία -μιας άλλης εποχής- κάνουν λόγο για ανασφάλεια και συμφωνίες που ανά πάσα στιγμή μπορούν να σπάσουν ή να βρεθούν στον αέρα λόγω της πανδημίας ή νέων κρουσμάτων στη χώρα μας. Όπως είναι γνωστό, ειδικοί επιστήμονες έχουν εκφράσει ήδη τους φόβους τους για εισαγόμενα κρούσματα και δεύτερο κύμα covid19 το ερχόμενο φθινόπωρο! Ταυτόχρονα ο προγραμματισμός των οικογενειακών διακοπών έχει ακυρωθεί και λόγω ιού αλλά και λόγω σχολείων που κλείνουν στο τέλος του μήνα όπως και των πανελλαδικών εξετάσεων που ολοκληρώνονται το ίδιο ακριβώς διάστημα.


Weight loss – Σελίδα 5 – ioliascookbook.com\nΚατηγορία: Weight loss\nKALAMARI WITH OATS & CORN FLOUR IN THE OVEN\nΤετάρτη μεσημέρι. Όποιος δουλεύει με deadline, είναι σε θέση να την καταλάβει. Έπρεπε να παραδώσει ένα άρθρο σε δύο ημέρες. Κάθε δευτερόλεπτο, είναι εξαιρετικά πολύτιμο. Δεν υπάρχουν περιθώρια για καθυστερήσεις. Ήταν μία από εκείνες τις ημέρες, που επιστράτευε τα γρήγορα γεύματα. Έβγαλε, μια συσκευασία θράψαλα του ενός κιλού από την κατάψυξη…\nΣυνεχίστε την ανάγνωση του “KALAMARI WITH OATS & CORN FLOUR IN THE OVEN”


Θεσσαλονίκη: Ελεγκτής εγκλώβισε επιβάτη με αποτέλεσμα να πιαστούν στα χέρια! (ΒΙΝΤΕΟ)\nΦαίνεται πως οι ελεγκτές έχουν πάρει στα πολύ σοβαρά τη δουλειά τους, σε σημείο που έχουν οδηγήσει πολλούς επιβάτες σε ακραίες πράξεις για να ξεφύγουν. Το συγκεκριμένο περιστατικό, το οποίο σημειώθηκε στη Θεσσαλονίκη, δεν αποτελεί εξαίρεση.\nΌλα ξεκίνησαν όταν ο ελεγκτής αντιλήφθηκε ότι μια κοπέλα δεν είχε εισιτήριο.\nΑμέσως, ο υπάλληλος του ΟΑΣΘ ζήτησε από τον οδηγό να κλειδώσει τις πόρτες του λεωφορείου με αποτέλεσμα η νεαρή να εγκλωβιστεί μέσα. Στη συνέχεια, οι ελεγκτές τη στρίμωξαν σε μια γωνία, με αποτέλεσμα η κοπέλα να πανικοβληθεί και να προσπαθεί να ξεφύγει από το παράθυρο, όμως ο ένας από τους δυο ελεγκτές τη κράτησε από το πόδι και η νεαρή έμεινε να κρέμεται η μισή έξω από το παράθυρο!\nΚαθ’ όλη τη διάρκεια του συμβάντος, ανταλλάχθηκαν υβριστικά σχόλια, ενώ τα πνεύματα όσο πήγαιναν και οξύνονταν.\nΤελικά, στο σημείο κλήθηκαν άνδρες της αστυνομίας, οι οποίοι πήραν καταθέσεις από τους επιβάτες του λεωφορείου και έδωσαν τέλος στη διαμάχη.\nTags #Μέσα Μαζικής Μεταφοράς #ΟΑΣΘ\nΑπό 1η Ιανουαρίου η πλήρης απελευθέρωση φορτηγών και βυτιοφόρων


Ήττα για ΠΑΟΚ στο Champions League - Onsports.gr\nOnsports Team\t13 Αυγούστου 2011, 20:50\nΜετά από 10 μήνες και συγκεκριμένα από τις 13 Οκτωβρίου του 2010, η γυναικεία ομάδα ποδοσφαίρου του ΠΑΟΚ γνώρισε την ήττα με 1-0 από την Νάσε για τους «32» του Champions League.\nΤα κορίτσια του Βασίλη Παρασκευόπουλου δεν κατάφεραν να συνεχίσουν το αήττητο και γνώρισαν την ήττα στην Στρούμιτσα στα Σκόπια από την Νάσε, ωστόσο πρέπει να πάρει τους τρεις βαθμούς επί της Γιουνγκ Μπόις την Τρίτη (16/8) για να πάρει την πρώτη θέση του ομίλου, σε συνδυασμό με το αποτέλεσμα της Νάσε με την Γκολιαντόρ.\nΟ αγώνας κρίθηκε σε ένα λάθος της άμυνας του ΠΑΟΚ. Στο 42΄, μετά από ολιγωρία η Αντρεέβσκα δεν δυσκολεύτηκε και έστειλε την μπάλα στα δίχτυα. Η ομάδα της Θεσσαλονίκης είχε την υπεροχή σε όλη την διάρκεια του αγώνα, χαρακτηριστικό οι 24 τελικές προσπάθειες, ωστόσο δεν βρήκε τον δρόμο προς τα δίχτυα.\nΠΑΟΚ: Χαραλαμπίδου, Αρβανιτάκη (62 Αδαμάκη), Βλασιάδου, Δημητρίου, Χατζηγιαννίδου, Ντιμιτρίεβιτς, Παντελειάδου, Γκατζογιάννη, Σπύρου, Ελ. Μουρατίδου (87. Μ. Μουρατίδου), Βαρδαλή (71 Παράσχου).\nΝάσε: Βιτάνοβα, Σακίρι, Γκεοργκίεβα (79 Μπόγκλοβα), Μιλέσκα (62 Κόστοβα), Αρσόβα, Ρότσι, Αντρέεβσκα, Μπραχίμι, Στανκόβσκα, Σπιρόβσκα (83 Ντούκοβα), Νάτσεβα.


Από τον Χρυσόστομο Μπάρμπα, 22/01/2016\nΤο '70s rock του σήμερα στα καλύτερά του\nΗ κατάρα του εξαιρετικού ντεμπούτου. Όταν το πρώτο σου άλμπουμ έχει ιδιαίτερα θερμή ανταπόκριση από κοινό και κριτικούς, πώς βρίσκεις το κουράγιο να γράψεις τον διάδοχό του; Ναι, ένα επιτυχημένο ντεμπούτο είναι ικανό να βάλει για τα καλά στον χάρτη μία νέα μπάντα, όμως προσθέτει και ιδιαίτερη πίεση, καθώς το επόμενο εγχείρημα θα πρέπει να είναι τουλάχιστον ίσο ή καλύτερο αυτού που έχει προηγηθεί.\nΟι The Temperance Movement έκαναν το 2013 αίσθηση με την πρώτη τους δουλειά, μιας και μπορεί να κινούνταν στα συνωστισμένα retro rock χωράφια, όμως η προσέγγισή τους στον ήχο είχε μία ιδιαίτερα φινετσάτη πινελιά. Άπαντες λοιπόν έκαναν λόγο για έναν καλοδουλεμένο δίσκο. Τα επόμενα χρόνια η φήμη του συγκροτήματος συνέχισε να μεγαλώνει, τόσο για τη δουλειά τους στο στούντιο όσο και live. Έλα όμως που δεν μπορείς να μείνεις εκεί. Η μπάντα θα έπρεπε να γράψει τον διάδοχο του επιτυχημένου της ντεμπούτου, αλλά αυτή τη φορά με τα μάτια του κόσμου στραμμένα προς εκείνη με ιδιαίτερη προσμονή.\nΌλα αυτά -ευτυχώς- δεν φαίνονται καθόλου στο "White Bear". Το συγκρότημα θα μπορούσε κάλλιστα να έχει αναλωθεί στο πώς θα πρέπει να ακούγεται για να συνεχιστεί η επιτυχία του, όμως κάτι τέτοιο δεν θα μπορούσε να είναι πιο μακριά απ' την πραγματικότητα. Βέβαια, αυτό δεν σημαίνει ότι η συγκεκριμένη δουλειά δεν είναι ένα βήμα μπροστά για τους τέσσερις μουσικούς.\nΣυγκεκριμένα, το ντεμπούτο τους είχε διάρκεια 51 λεπτά και περιείχε αρκετές μπαλάντες, οι οποίες αν και γενικά καλογραμμένες, έμοιαζαν ανά στιγμές να κόβουν το momentum της ακρόασης. Αυτή τη φορά η διάρκεια δεν ξεπερνά τα 35 λεπτά, με την μόνη καθαρόαιμη μπαλάντα ("I Hope I'm Not Losing My Mind") να έρχεται στο τέλος, κλείνοντας υπέροχα το άλμπουμ. Αυτό, έχει ως αποτέλεσμα έναν δίσκο με τόσο ζηλευτή συνεκτικότητα που δεν μπορείς να μην τον βάλεις στο repeat.\nΚομμάτια όπως το πρώτο single "Three Bulleits", το πασπαλισμένο με soul "Magnify", το "Battle Lines" με το εθιστικό του groove και το βρώμικο blues, όπως και το απολαυστικό "Get Yourself Free", σε προσκαλούν για επανειλημμένες ακροάσεις. Ο ήχος του σχήματος παραμένει γερά βασισμένος στα '70s, αλλά δίχως να γίνεται επιτηδευμένα. Αυτό είναι που ξεχωρίζει εντέλει τους The Temperance Movement, από την πληθώρα των retro σχημάτων. Οι δέκα συνθέσεις που συναντάμε εδώ, δεν είναι επ’ ουδενί στενά τοποθετημένες σε μια παλιακή αισθητική. Αντίθετα, μοιάζουν να είναι γραμμένες από μουσικούς που έχουν πλήρη επίγνωση του πνεύματος της εποχής των '70s, αλλά που δραστηριοποιούνται ξεκάθαρα στο σήμερα.\nΣτο "White Bear", λοιπόν, θα ακούσεις μια μπάντα η οποία έχει εξελιχθεί δίχως να «πουλήσει» αυτό που την έκανε γνωστή - μία μπάντα η οποία έχει βρει για τα καλά την ταυτότητά της, κινούμενη μουσικά με περισσή άνεση και θελκτική σιγουριά.


Νέο σύστημα φωτοβολταϊκών θα επικαλύψει 1000 χλμ. του οδικού δικτύου της Γαλλίας - ΗΛΕΚΤΡΟΛΟΓΙΑ.GR\nΈνα νέο σύστημα επικάλυψης ασφαλτοδρόμων με φωτοβολταϊκά πάνελ αναπτύχθηκε στη Γαλλία, και μάλιστα υπάρχει η πρόθεση να τοποθετηθεί σε 1000 χιλιόμετρα οδοστρώματος σχετικά άμεσα.\nΤο συγκεκριμένο σύστημα έχει αναπτυχθεί από το Εθνικό Ινστιτούτο Ηλιακής Ενέργειας της Γαλλίας (INES), σε συνεργασία με την Colas, επιχείρηση που δραστηριοποιείται στον κλάδο των μεταφορών.\nΤο συγκεκριμένο σύστημα είναι κατασκευασμένο από κατάλληλα υλικά, ώστε να διασφαλίζεται επαρκής τριβή και πρόσφυση στα ελαστικά, ενώ έχει πάχος μόλις 7 mm. Η συγκεκριμένη τεχνική, είναι πολύ διαφορετική από τις όσες αντίστοιχες έχουν αναπτυχθεί μέχρι σήμερα.\nΗ πρώτη διαφορά είναι ότι το πάχος είναι πολύ μικρότερο από άλλα αντίστοιχα συστήματα. Η δεύτερη, και ίσως σημαντικότερη διαφορά, είναι ότι ότι προσφέρει τη δυνατότητα επικόλλησης στο υπάρχον οδόστρωμα, με αποτέλεσμα να μην απαιτείται η αντικατάσταση αυτού. Ως αποτέλεσμα, η όλη διαδικασία μπορεί να ολοκληρωθεί πολύ πιο γρήγορα και με μικρότερο κόστος.\nΌπως ανακοινώνει η Colas, το υλικό είναι αρκετά ισχυρό, ώστε να αντέχει το φορτίο ακόμα και των μεγαλύτερων φορτηγών που κυκλοφορούν στους γαλλικούς δρόμους.\nΩς προς την απόδοσή του, υποστηρίζεται ότι 20τ.μ. τέτοιων πάνελ μπορούν να καλύψουν τις ανάγκες του μέσου γαλλικού νοικοκυριού σε ρεύμα, ενώ «1km δρόμου επικαλυμμένου με αυτά τα πάνελ μπορούν να καλύψουν το δημόσιο φωτισμό σε μία ολόκληρη πόλη 5000 κατοίκων».\nΦθηνότερα και λιγότερο τοξικά φωτοβολταϊκά υπόσχεται νέα μέθοδος


Μοιάζεις κι εσύ σαν θάλασσα... - Ειδήσεις - νέα - Το Βήμα Online\nΜοιάζεις κι εσύ σαν θάλασσα…\nΥπάρχουν λαοί που φοβούνται τη θάλασσα – εμείς οι Ελληνες όχι, μάλλον γιατί είμαστε περικυκλωμένοι από δαύτη.\nΥπάρχουν λαοί που φοβούνται τη θάλασσα – εμείς οι Ελληνες όχι, μάλλον γιατί είμαστε περικυκλωμένοι από δαύτη. Ο δικός μας θεός της θάλασσας, ο Ποσειδώνας, ο αδελφός του Δία, ήταν ο δεύτερος τη τάξει θεός και μπορούσε να περνά τον καιρό του και στον Ολυμπο και στους ωκεανούς. Ενώ οι Βόρειοι Ευρωπαίοι φαντάζονταν τη θάλασσα γεμάτη από ανίκητα τέρατα, όπως π.χ. το Κράκεν, εμείς τη βλέπαμε απλώς ως δρόμο για εκστρατείες και ταξίδια. Ακόμα και ο θεός της έσκιζε τα νερά της περιστοιχισμένος από δελφίνια και ιππόκαμπους και την υποχρέωνε με την τρίαινά του να φουρτουνιάζει – στα μάτια μας χωρίς τα καπρίτσια και την οργή του Θεού της θα ήταν πάντα ήρεμη. Οχι τυχαία, ένας από τους διασημότερους ήρωες της ελληνικής αρχαιότητας, ο πιο έξυπνος και ο πιο αυθεντικός, ο Οδυσσέας δηλαδή, ο πολυμήχανος, είναι ένας τύπος που περνά τον καιρό του δαμάζοντας τα κύματα.\nΗ αναμέτρησή του με τον Ποσειδώνα τον κρατά μακριά από το σπίτι του για δέκα χρόνια – τόσο θα του πάρει να επιστρέψει από την κατακτημένη Τροία στην Ιθάκη του. Ομως κατά βάθος όλοι πιστεύουμε πως αυτό το γιγάντιο ταξίδι επιστροφής ήταν μια καταπληκτική κρουαζιέρα γεμάτη από περιπέτειες: αν βρίσκει Κύκλωπες, μάγισσες και βασιλοπούλες είναι γιατί δεν φοβάται την οργή του θεού της θάλασσας. Δεν πιστεύει πως στη θάλασσα θα πάθει κακό κι ας στέλνει ο Ποσειδώνας θύελλες και κύματα. Η κληρονομιά του Οδυσσέα στον καθένα μας είναι αυτή ακριβώς η αγάπη για το ταξίδι – η πίστη ότι η θάλασσα δεν είναι παρά ένας περιπετειώδης δρόμος που σε οδηγεί στο να ανακαλύψεις την ομορφιά και την ανεμελιά της ζωής. Ενίοτε δε και καμιά Κίρκη.\nΔεν είναι τυχαίο ότι την ομορφιά της θάλασσας ύμνησαν όχι μόνο οι έλληνες ποιητές αλλά και οι στιχουργοί που την έβαλαν στα τραγούδια μας. Οι ποιητές τη γέμισαν ιστορίες, τη χρησιμοποίησαν μεταφορικά – ο Νίκος Καββαδίας μοιάζει για χάρη της να έφτιαξε και μια νέα γλώσσα, γεμάτη από όρους που δεν συναντάς παρά μόνο σε λιμάνια και καράβια. Αλλά είναι οι συνθέτες αυτοί που μας υποχρέωσαν να την υμνολογήσουμε σαν θεά. Το «μοιάζεις κι εσύ σαν θάλασσα» του Μανώλη Χιώτη είναι μια παράξενη ερωτική εξομολόγηση – η θάλασσα κι ο έρωτας είναι έννοιες ταυτόσημες, αφού το βαρύ «πνίγομαι κοντά σου» που στο τραγούδι αναφέρεται ως κατάληξη, είναι κάτι σαν λύτρωση. Δεν υπάρχει μεγάλος έλληνας συνθέτης που να μην έχει γράψει τον δικό του ύμνο για τη θάλασσα: το έκανε γνωρίζοντας την αγάπη μας για αυτή – όχι καιροσκοπικά (για να τραβήξει δηλαδή την προσοχή μας), αλλά σχεδόν εξομολογητικά (για να μας δείξει δηλαδή την ερωτική συνενοχή του).\nΟ Μάνος Χατζιδάκις μελοποιεί τους στοίχους του Γιώργου Ρούσου μιλώντας για μια «θάλασσα πλατιά» που υποχρεωτικά αγαπάς γιατί σου μοιάζει. Ο Μίκης Θεοδωράκης έχει αφήσει κατά μέρος το δωρικό του παράστημα για να ζητήσει από μια «θάλασσα μάγισσα» να τον πάρει μακριά. Ο Διονύσης Σαββόπουλος βλέπει μια θάλασσα μικρή να φέγγει στα δυο της μάτια κάθε πρωί, στο δάκρυ, στο τραγούδι, στο κάθε της φιλί. Ακόμα κι όταν η θάλασσα είναι σκοτεινή κι αγριεμένη, όπως στο μεγάλο σουξέ του Νίκου Πορτοκάλογλου, παραμένει χρήσιμη, αφού σε οδηγεί σε προβληματισμούς – «τι να τα κάνω τώρα πια, απόψε που σε χάνω;». Κι αν ο Βασίλης Τσιτσάνης την αναθεματίζει, γιατί γίνεται αιτία για χήρες μαυροφόρες, αυτό που βασικά της καταλογίζει είναι ότι παίρνει τα παιδιά και τα κάνει δικά της στην αγκαλιά της.\nΗ θάλασσα είναι για τον Ελληνα έμπνευση – έτσι ήταν πάντα. Υπάρχει ένα παράξενο δέσιμο της χώρας με τη θάλασσα, ένα είδος δεσμού που δεν λύθηκε ποτέ. Η χώρα χρωστά την ίδια την ύπαρξή της σε μια ναυμαχία – στη ναυμαχία του Ναβαρίνου: εκεί, οι τότε προστάτιδες δυνάμεις αποφάσισαν να σεβαστούν τον δίκαιο αγώνα της και να της δώσουν υπόσταση. Η ανεξαρτησία ήρθε από τη θάλασσα, αλλά χάρη στη θάλασσα η χώρα μεγάλωσε κιόλας. Το θωρηκτό «Αβέρωφ» και οι φρεγάτες της νεόκοπης χώρας έδωσαν στους Βαλκανικούς Πολέμους τις νίκες που σχεδόν διπλασίασαν την πατρίδα μας. Το Πολεμικό Ναυτικό της Ελλάδας πήρε τη σκυτάλη από τους μπουρλοτιέρηδες του 1821, αυτούς τους απίθανους σαμποτέρ που δεν συναντάς σχεδόν σε καμία άλλη ευρωπαϊκή ιστορία.\nΟ Ελληνας κερδίζει τις μάχες στη θάλασσα από τα χρόνια των Περσικών Πολέμων γιατί ξέρει πώς θα συμπεριφερθεί: οι νίκες του δεν οφείλονται στο μέγεθος του στόλου, αλλά στην ευστροφία, στην εκμετάλλευση των συνθηκών, στη συμμαχία με την ίδια τη θάλασσα που σύναψαν οι Θεμιστοκλήδες, οι Μιαούληδες, οι Κανάρηδες, οι Κουντουριώτηδες. Κι αν στις λαϊκές δοξασίες η θάλασσα μαζί με τη γυνή και το πυρ παρουσιάζονται ως αιτίες καταστροφών, μην μπερδεύεστε: το «πυρ, γυνή και θάλασσα» αναφέρεται στα βάσανα άλλων και όχι στα δικά μας.\nΤέλος, εκτός από την αγάπη και τον θαυμασμό, εκτός από την έμπνευση και την ομορφιά, όταν αναφερόμαστε στη θάλασσα τη φέρνουμε πάντα στο μυαλό μας και ως πεδίο δόξας της ελληνικής επιχειρηματικότητας – ένα από τα λίγα. Κανείς μας δεν έχει δει ποτέ τον περίφημο γιγάντιο στόλο των ελλήνων εφοπλιστών, όλοι όμως ξέρουμε ότι η χώρα μας είναι χάρη σε αυτόν μια μεγάλη ναυτική δύναμη. Δεν υπάρχει σπίτι το οποίο να μην έχει κάποιον «που δούλεψε σε καράβια» ‒ που ήταν βαθμοφόρος, καπετάνιος, μαρκόνης ή απλός ναύτης ο οποίος μπάρκαρε κάποτε για να αφήσει πίσω του χωριά, βουνά, φτώχεια και ανεργία.\nΟ άνθρωπος αυτός, θείος ή ξάδερφος, είναι πάντα ο αγαπημένος της οικογένειας, ακόμα και αν έχει φάει όλα τα χρήματα που με κόπο έβγαλε στα καπηλειά του Σαλβαδόρ και στα μπαρ της Σανγκάης. Μας αρκούν οι ιστορίες του και οι μνήμες του, οι φαντασιώσεις του και οι υπερβολές του, οι χαρές του και οι θλίψεις του. Είναι απόδειξη ότι και η δική μας οικογένεια είχε έναν εκπρόσωπο στην ιστορία του διαχρονικού σουξέ που λέγεται ελληνική ναυσιπλοΐα. Ισως είναι και η καλύτερη απόδειξη πως καταγόμαστε από τον πολυμήχανο Οδυσσέα: μερικές υπερβολές τις έλεγε κι αυτός απλά για να κάνει τις θαλασσινές του περιπέτειες ακόμα πιο υπέροχες…


Λογοθέτη: «Ότι μπορούμε για να παραμείνει ο ΕΘΝΙΚΟΣ στην Ευρώπη»! - Ethnikos women water polo\nΛογοθέτη: «Ότι μπορούμε για να παραμείνει ο ΕΘΝΙΚΟΣ στην Ευρώπη»!\nby Orestis Kanellopoulos\tApril 9, 2019 News, Women Team 2019\nΜια αγωνιστική απέμεινε για την ολοκλήρωση της Γ’ φάσης της Α1 γυναικών, με τον Εθνικό Πειραιώς να αντιμετωπίζει την τελευταία αγωνιστική τον ΑΝΟ Γλυφάδας.\nΟ «Αυτοκράτορας» ως 3ος στα Πλέι Οφ θα αντιμετωπίσει στην Α’ φάση τον ΝΟ Βουλιαγμένης, ενώ ο Ολυμπιακός θα αντιμετωπίσει τον ΑΝΟΓ. Σε περίπτωση που η ομάδα του Κώστα Βαμβακάρη διεκδικήσει την 3η θέση κόντρα στη Γλυφάδα, σενάριο που είναι το πιθανότερο, τότε θα παίξει με πλεονέκτημα έδρας.\nΤο Σάββατο, οι «κυανόλευκες» αντιμετώπισαν στο κολυμβητήριο του Λαιμού τη Βουλιαγμένη, γνωρίζοντας την ήττα με 14-6, ωστόσο έδειξαν ανταγωνιστικές σε ορισμένα σημεία της αναμέτρησης, έχοντας εκ νέου αρκετά μικροπροβλήματα τραυματισμών.\nΗ πρώτη σκόρερ του Εθνικού το Σάββατο με τρία γκολ κόντρα στον ΝΟΒ, Σήλια Λογοθέτη, μίλησε στο ethnikoswomenwaterpolo.gr σχετικά με την εν λόγω αναμέτρηση και τη συνέχεια του πρωταθλήματος:\n«Παρότι ηττηθήκαμε το Σάββατο θεωρώ ότι ήμασταν βελτιωμένες κόντρα στη Βουλιαγμένη, ωστόσο αντιμετωπίζαμε μια από τις καλύτερες ομάδες της Ευρώπης φέτος και το έργο μας ήταν εξ αρχής δύσκολο.\nΌλο αυτό το διάστημα που διαρκεί η Γ’ φάση έχουμε κάνει βαριά προπόνηση, με στόχο να μας «βγει» στα Πλέι Οφ, εκεί όπου θα διεκδικήσουμε την 3η θέση στο πρωτάθλημα.\nΑπομένει μια αγωνιστική με τον ΑΝΟΓ για τη Γ’ φάση και θα παίξουμε για τη νίκη και το γόητρο, καθώς θα τον αντιμετωπίσουμε εκτός απροόπτου στα Πλέι Οφ, οπότε η ψυχολογία θα παίξει σημαντικό ρόλο. Εμείς θα κοιτάξουμε να είμαστε υγιείς μέχρι τότε, να δουλέψουμε πάνω σε λεπτομέρειες και κομμάτια τακτικής, ώστε να κατακτήσουμε τον φετινό μεγάλο στόχο και να παραμείνει ο «Αυτοκράτορας» στις Ευρωπαϊκές διοργανώσεις, ύστερα από την πολύ καλή φετινή αρχή που έγινε στο τμήμα και έδωσε λίγη παραπάνω λάμψη στην προσπάθεια μας».\nΟ Κώστας Φιτσανάκης για την πρώτη φετινή νίκη του Εθνικού Πειραιώς!


Μοσκοβισί: Δεν είναι καλός για τους πολίτες ο προϋπολογισμός της Ιταλίας – 24ωρο\nΟ Ευρωπαίος Επίτροπος Πιερ Μοσκοβισί έκανε σήμερα λόγο για ένα σχέδιο προϋπολογισμού της Ιταλίας «που δεν είναι καλό για τους πολίτες».\nΟ κ. Μοσκοβισί τόνισε πως “δεν δέχομαι την ιδέα ότι υπάρχει από τη μία πλευρά μια γραφειοκρατική Κομισιόν και από την άλλη ο προϋπολογισμός του λαού. Ένας προϋπολογισμός που αυξάνει το χρέος, είναι ένας προϋπολογισμός που δεν είναι καλός για τους πολίτες», δήλωσε σε συνέντευξή του στο Γαλλικό Πρακτορείο, στο περιθώριο των συναντήσεων του Διεθνούς Νομισματικού Ταμείου στο Μπαλί.\nΠώς θα αντιδράσει η ΕΕ στον ιταλικό προϋπολογισμό; «Πρέπει να αποφύγουμε να προκαλέσουμε μια κρίση μεταξύ των Βρυξελλών και της Ρώμης, δεν έχει νόημα. Η Ιταλία είναι στην καρδιά της ευρωζώνης. Αλλά δεν μπορούμε πλέον να δεχθούμε ότι το ιταλικό δημόσιο χρέος θα συνεχίσει να αυξάνεται. Πρέπει να βρούμε ένα τρόπο» επέμεινε ο Μοσκοβισί.